ΑΝΤΑΡΣΥΑ ΤΕ νοτίων προαστίων: Ο χώρος του πρώην αεροδρομίου ανήκει στον Λαό! - elaliberta.gr\nΔευτέρα, 04 Ιουλίου 2016 10:05\nΑΝΤΑΡΣΥΑ ΤΕ νοτίων προαστίων: Ο χώρος του πρώην αεροδρομίου ανήκει στον Λαό!\nΚΑΤΩ ΤΑ ΧΕΡΙΑ ΑΠΟ ΤΟ ΑΕΡΟΔ\nΥπογράφτηκε το «Μνημόνιο Συναντίληψης» μεταξύ του ΤΑΙΠΕΔ και της Lamda Development σε σχέση με τον χώρο του πρώην αεροδρομίου του Ελληνικού. To μνημόνιο αυτό αποτελεί ένα ακόμα βήμα που υλοποιεί η κυβέρνηση προς την Ιδιωτικοποίηση του Χώρου, στο πλαίσιο της υλοποίησης του 3ου σφαγιαστικού μνημονίου, που υπέγραψε με την ΕΕ. Η ιδιωτικοποίηση αυτή αποτελεί τμήμα της συνολικής παραχώρησης της δημόσιας περιουσίας και των ελεύθερων και αδόμητων χώρων και των φυσικών πόρων στο κατασκευαστικό, εφοπλιστικό και τραπεζικό κεφάλαιο κλέβοντάς τα από τον ελληνικό λαό.\nΑποτελεί τμήμα μίας επίθεσης που με μοχλό το δημόσιο χρέος, τις δόσεις, τα προαπαιτούμενα και τους εκβιασμούς υποθηκεύει τα πάντα (από τα αεροδρόμια και τα λιμάνια μέχρι την ενέργεια, τους φυσικούς πόρους και τις παραλίες) στο περίφημο υπερταμείο αξιοποίησης που για έναν αιώνα θα τα διαχειρίζεται προς όφελος των «επενδυτών» και αντίθετα από τις ανάγκες των κατοίκων, της μεγάλης πλειοψηφίας του λαού και των εργαζομένων.\nΜε βάση το master plan της ελληνικό Α.Ε. γνωρίζουμε ήδη τους σχεδιασμούς για την δημιουργία καζίνο, αποκλεισμό του παραλιακού μετώπου με μαρίνες και ιδιωτικές παραλίες, δημιουργία πολυκαταστημάτων τύπου mall, συνεδριακών κέντρων, ξενοδοχείων και πολυτελών εστιατορίων. Γνωρίζουμε για την δημιουργία μία ιδιωτικής εσωστρεφούς πόλης, που θα απολαμβάνει το όποιο πράσινο του χώρου για τον εαυτό της, αφού από τα σχέδια φαίνεται ο ουσιαστικός αποκλεισμός του λαού από το σύνολο του χώρου αν δεν έχει την οικονομική δυνατότητα να τον επισκέπτεται ως πελάτης των πολυκαταστημάτων και των υπηρεσιών διασκέδασης.\nΤο μέλλον του πρώην αεροδρομίου δεν ήταν ποτέ ένα τοπικό ζήτημα. Αποτελούσε πάντα ένα βασικό κρίκο τους σχεδίου δόμησης και λειτουργίας της πόλης της Αθήνας αποτελούσε βασικό κόμβο που συμπύκνωνε τους αστικούς σχεδιασμούς για το μέλλον της Αθήνας, Από την εποχή του εκσυγχρονισμού του Σημίτη, τους φιλόδοξους σχεδιασμούς του Σουφλιά μέχρι τα μνημονιακά χρόνια των άνευ όρων παραχώρησης, ο χώρος «φιλέτο» του Ελληνικού ήταν και παραμένει η κρίσιμη παράμετρος για το πως θα αποτυπωθεί στην ευρύτερη περιοχή των νοτίων και χωροταξικά ο νέος συσχετισμός των κυρίαρχων σχέσεων εξουσίας και κυριαρχίας σε όλα τα επίπεδα.\nΟι συνέπειες για τον λαό της περιοχής θα είναι δραματικές. Η δημιουργία καζίνο λειτουργεί ιαλυτικά και εκμαυλιστικά για μια ολόκληρη κοινωνία αποτυπώνοντας με την λειτουργία του τις ποιο αγοραίες και εμπορευματικές λογικές της καπιταλιστικής κοινωνίας, του τζόγου, της αρπαχτής και της απαξίωσης της ζωντανής εργασίας. Οι συνθήκες κοινωνικής ερήμωσης του Λουτρακίου, με την χρόνια λειτουργία του καζίνο εκεί, αποδεικνύουν την κοινωνικές συνέπειες της.\nΗ συγκεντροποίηση δραστηριοτήτων και υπηρεσιών θα απονεκρώσει τις τοπικές οικονομίες δίνοντας την χαριστική βολή για εκατοντάδες μικρές επιχειρήσεις που είδη οριακά λειτουργούν στους όμορους δήμους. Είναι γνωστό ότι αυτές οι συγκεντρώσεις υπηρεσιών τουρισμού και διασκέδασης είναι τα σύγχρονα κάτεργα που δοκιμάζονται οι πιο επιθετικές μορφές «απασχόλησης» (mini jobs, voucher, μερικής και εκ περιτροπής απασχόληση κ.ο.κ). Είναι σίγουρο ότι οι θέσεις εργασίας που θα δημιουργηθούν δεν θα μπορέσουν να αντισταθμίσουν τις θέσεις εργασίας που θα χαθούν όπως έχει αποδειχθεί από τις περιοχές του Αγίου δημητρίου και του Αμαρουσίου.\nΘέλει μεγάλο θράσος, από την κυβέρνηση ΣΥΡΙΖΑ – ΑΝΕΛ που συνεχίζει σε αγαστή συνεργασία με τους δανειστές τις μνημονιακές πολιτικές που έχουν οδηγήσει την ανεργία σε απίστευτα ποσοστά, που έχουν διαλύσει κάθε έννοια εργασιακού δικαιώματος, που καταστρέφουν τον παραγωγικό ιστό της χώρας, που επιβάλουν εξοντωτική φοροληστεία της λαϊκής οικογένειας και που ισοπέδωσαν την αγοραστική δύναμη του κόσμου της εργασίας, να μας υπόσχονται ακόμα μία φορά ένα ξαναζεσταμένο success story της «δίκαιης και βιώσιμης» ανάπτυξης με ταξικό πρόσημο...\nΟι τοπικές δημοτικές αρχές θα μας βρουν απέναντί τους\nΑποδέχονται όλη την ουσία της επένδυσης παζαρεύοντας μόνο ανταποδοτικά οφέλη.\nΤαυτόχρονα εκμεταλλεύονται την προσφυγική κρίση, ποτίζουν την τοπική κοινωνία με ρατσιστικό δηλητήριο, προωθώντας τον εκδιωγμό των προσφύγων από το χώρο για να εξυπηρετηθούν τα σχέδια του Λάτση. Για τους πρόσφυγες απαιτούμε ανοιχτές πόλεις.\nΔηλαδή αξιοπρεπείς συνθήκες διαβίωσης και σίτισης - στέγασης, πρόσβαση στην δημόσια υγεία και παιδεία, χαρτιά για να μπορέσουν να δουλέψουν ή να πάνε στον τόπο προορισμού τους. Απαιτούμε να ανοίξουν χώροι των δήμων κατάλληλα εξοπλισμένοι και με προσλήψεις εργαζομένων που θα εξασφαλίζουν τη σίτιση. Ανοιχτά νοσοκομεία με προσλήψεις μόνιμου προσωπικού για όλους τους πρόσφυγες και τους ανασφάλιστους.\nΑνοιχτά σχολεία για τα προσφυγόπουλα. Κανένα παιδί και για κανένα λόγο δεν μπορεί να αποκλείεται από την εκπαιδευτική διαδικασία. Ήδη με πρωτοβουλίες σωματείων εκαιδευτικών αυτή η διαδικασία έχει προχωρήσει στις γειτονιές του κέντρου της Αθήνας.\nΑπαιτούμε να σταματήσουν οι προσπάθειες μετακίνησής τους ενάντια στην θέλησή τους.\nΜέχρι να εξασφαλιστούν αυτές οι συνθήκες για όλους, καμία σκέψη για μετεγκατάστασή τους σε στρατόπεδα συγκέντρωσης όπως η Μαλακάσα. Καμία σκέψη για βίαιες εκκενώσεις σαν τις σκηνές που είδαμε όλοι στην Ειδομένη. Οι πρόσφυγες είναι αδέλφια μας. Εχθρός μας είναι ο πόλεμος, οι αντιμεταναστευτικές κατασταλτικές πολιτικές της Ε.Ε. και η κυβέρνηση που συστρατεύεται πλήρως σε αυτές τις πολιτικές και αυτούς τους σχεδιασμούς.\nΝα ακυρώσουμε τους σχεδιασμούς τους\nΤα σχέδια όμως για το πρώην αεροδρόμιο δεν έρχονται μόνα τους. Η ολοκλήρωση της περιφερειακής Υμηττού και οι νέοι αυτοκινητόδρομοι, που θα αποτελειώσουν τον Υμηττό θα παρουσιαστούν ως αναγκαιότητα. Το ίδιο και το κέντρο υπερψυλής τάσης που θα πρέπει να τροφοδοτεί την νέα πόλη και όλες αυτές τις εγκαταστάσεις. Ο αποκλεισμός του παραλιακού μετώπου σε συνδυασμό με την πώληση του «Αστέρα Βουλιαγμένης» και των «Αστεριών της Γλυφάδας» δημιουργεί συνθήκες αποκλεισμού για την πρόσβαση στην θάλασσα των κατοίκων, που όλο και περισσότεροι δεν έχουν την δυνατότητα ούτε για ολιγοήμερες διακοπές. Η ποιότητα ζωής των κατοίκων της όπως και το περιβάλλον της νότιας Αθήνας συνολικά θα υποβαθμισθεί δραματικά.\nΤο πιο σημαντικό είναι όμως ότι θα χαθεί και μία μεγάλη ευκαιρία. Η πυκνοκατοικημένη και δομημένη Αθήνα ασφυκτιά από το τσιμέντο. Οι συνεχόμενες πυρκαγιές των βουνών της και η συνεχόμενη καταστροφή του περιβάλλοντος την έχουν κάνει μία αβίωτη πόλη. Η δημιουργία ενός μεγάλου πάρκου υψηλού πρασίνου θα της έδινε μία μεγάλη ανάσα, έναν πνεύμονα, που θα μπορούσε να αλλάξει το μικροκλίμα όλης της νότιας Αθήνας. Είναι αναγκαίο για την Αθήνα ένα πάρκο ανοιχτό για τον λαό της με πολιτιστικές και αθλητικές εγκαταστάσεις και δραστηριότητες. Με ελεύθερη πρόσβαση στη παραλία. Χωρίς εμπορευματικές και επιχειρηματικές χρήσεις, χωρίς οικοπεδοποίηση. Ένα ελεύθερο πάρκο που μαζί με την προστασία του Υμηττού θα μπορούσε να αποτελέσει μία ασπίδα πρασίνου, πολιτισμού και αθλητισμού απέναντι στην ισοπέδωση και πλήρη εμπορευματοποίηση της ζωής μας.\nΝα πάμε κόντρα στο συμβιβασμό\nΓια όλους αυτούς τους λόγους πρέπει σήμερα αποφασιστικά να αναμετρηθούμε με τις διαχειριστικές λογικές που μόνο ζημιά έχουν προκαλέσει στο κίνημα και στην οικοδόμηση αντιστάσεων. Το πλήρες αδιέξοδό τους αποτυπώθηκε όταν μέλη και φορείς αυτών των λογικών στελέχωσαν την κυβερνητική ομάδα διαπραγμάτευσης στα παζάρια με τον επενδυτή. Η στελέχωση δημοσίων οργανισμών και η κατάληψη θέσεων στην κρατική μηχανή, που συνεχίζει με ακόμα μεγαλύτερη ένταση την υλοποίηση των αντιλαϊκών πολιτικών, από φορείς αυτής της λογικής πρέπει να τροφοδοτήσει με συμπεράσματα τον κόσμο του κινήματος. Το βασικό συμπέρασμα είναι πως αν δε συγκρουστείς και μπεις σε παζάρια αντιτίμων, οδηγείσαι από τον ένα συμβιβασμό στον άλλο. Μέσα στη μακρόχρονα πορεία των αγώνων του κόσμου στα νότια προάστια ενάντια στην ιδιωτικοποίηση υπάρχουν κομμάτια που αυτή την κρίσιμη στιγμή διαλέγουν την πλευρά της κυβέρνησης. Για όλους όσοι επιλέγουν να μείνουν στο δρόμο του αγώνα, είναι απαραίτητη η σύγκρουση με αυτές τις λογικές και η οικοδόμηση ενός κινήματος ανατροπής των αποφάσεων των από πάνω. Ένα πλατύ μέτωπο αγώνα με το λαό και τους εργαζόμενους, με τους κοινωνικούς και πολιτικούς φορείς που κινούνται σε αυτή την κατεύθυνση, όπως η «Συνέλευση δράσεων για το Ελληνικό» αλλά και άλλοι. Οι ζωές και οι ανάγκες μας δεν έχουν αντίτιμο ούτε χωράνε στα ψίχουλα των ανταποδοτικών οφελών. Για αυτό πρέπει να γίνει ένα προσκλητήριο προς όλες τις μαχόμενες δυνάμεις να διαλέξουν στρατόπεδο. Ή θα είναι με τον λαό και τις ανάγκες του ή θα είναι με τους επενδυτές και την «αξιοποίηση» τροφοδοτώντας αυτές τις λογικές με τα ιδεολογήματα της «δίκαιης και βιώσιμης» ανάπτυξης, της ανταποδοτικότητας και της ήπιας επιχειρηματικότητας. Σήμερα που η μάχη του αεροδρομίου μπαίνει στην πιο κρίσιμη και τελική καμπή της δεν χωρούν μισόλογα.\nΤα σχέδια για το αεροδρόμιο δεν παίρνουν διορθώσεις. Απορρέουν από την ευρωπαϊκή περιφεριακή και χωροταξική πολιτική και την ευρωπαϊκή ολοκλήρωση. Απορρέουν από τις ανάγκες του κατασκευαστικού, χρηματοπιστωτικού και εφοπλιστικού κεφαλαίου, που αφού κατέστρεψαν έρχονται τώρα πάνω στα κοινωνικά ερείπια και με τα δικά μας λεφτά να ξαναεπενδύσουν για να ξαναθησαυρίσουν.\nΝα οικοδομήσουμε ένα κίνημα ανατροπής\nΓιατί για εμάς υπάρχει άλλος δρόμος με διαγραφή του χρέους και παύση πληρωμών, με έξοδο από την Ε.Ε. και το Ευρώ, με εργατικό έλεγχο και με τον λαό και τις δυνάμεις της εργασίας να είναι αφέντες στον τόπο τους.\nΠρέπει με καθαρό τρόπο άμεσα το κίνημα αντίστασης να συμπυκνώσει κρίσιμα αιτήματα συστράτευσης όλου του κόσμου που αντιστέκεται.\n1. Να μην περάσει η συμφωνία κυβέρνησης - ΤΑΙΠΕΔ - Lamda Development. Καμία συνδιαλλαγή κανένα παζάρι με τον επενδυτή, καμία ομάδα διαπραγμάτευσης. Να ακυρωθεί η συμφωνία, να μην τολμήσουν να την φέρουν για επικύρωση στην βουλή.\n2. Να ανοίξει ο χώρος άμεσα στο λαό, ως ελεύθερος δημόσιος χώρος υψηλού πρασίνου, χωρίς καμία επιχειρηματική δράση και οικοπεδοποίηση.\n3. Η μάχη για το αεροδρόμιο να συνδεθεί με τη συνολικότερη μάχη του λαού μας απέναντι στα μνημόνια τις αντιλαϊκές πολιτικές της Ε.Ε., του Δ.Ν.Τ. και της κυβέρνησης.\n4. Καμία μετακίνηση των προσφύγων παρά την θέλησή τους. Πλήρη δικαιώματα και πρόσβαση σε παιδεία, υγεία, σίτιση, στέγαση. Χαρτιά για δουλειά και ελεύθερη μετακίνηση.\n5. Αυτή η μάχη να βασιστεί στην οργάνωση του λαού και του κινήματος. Με διαδικασίες κοινωνικής οργάνωσης με έναν κόσμο της γειτονιάς που να υλοποιεί, να αποφασίζει και πάνω απ’ όλα να πάρει την οργάνωση του αγώνα στα χέρια του.\nΟ χώρος του πρώην αεροδρομίου ανήκει στον Λαό\nΤοπική Επιτροπή Νοτίων Προαστίων\nΤελευταία τροποποίηση στις Δευτέρα, 04 Ιουλίου 2016 14:11\nΠερισσότερα σε αυτή την κατηγορία: « Συνέλευση δράσεων για το Ελληνικό: ΔΕΥΤΕΡΑ 4/7 στις 19:00 στην πλατεία Σουρμένων\tΕΚΔΗΛΩΣΗ: “Γαλλία : Εργαζόμενοι & νεολαία δείχνουν το δρόμο” »


Mattel Barbie ΠΡΙΓΚΙΠΙΣΣΑ ΣΕ 3 ΣΧΕΔΙΑ. |e-basis.gr\nMattel Barbie ΠΡΙΓΚΙΠΙΣΣΑ ΣΕ 3 ΣΧΕΔΙΑ.\nΚούκλα Barbie πριγκίπισσα σε 3 διαφορετικά σχέδια. Ύψος: 30εκ. Κατάλληλο για ηλικίες 3 ετών +.\nΑξιολογείτε:Mattel Barbie ΠΡΙΓΚΙΠΙΣΣΑ ΣΕ 3 ΣΧΕΔΙΑ.\nMattel ΠΡΙΓΚΙΠΑΣ Ken beach\nMattel ΠΡΙΓΚΙΠΑΣ Ken ΓΑΜΠΡΟΣ\nΤελική τιμή με ΦΠΑ 20.62 €


Ατλέτικο Τσιρικούι - Κόστα Ντελ Έστε 22/11 | Προγνωστικά για Στοίχημα\n22/11/2020 Ατλέτικο Τσιρικούι - Κόστα Ντελ Έστε 3 - 3\n20/4/2020 Κόστα Ντελ Έστε - Ατλέτικο Τσιρικούι\n20/2/2020 Κόστα Ντελ Έστε - Ατλέτικο Τσιρικούι 1 - 0\n28/10/2019 Ατλέτικο Τσιρικούι - Κόστα Ντελ Έστε 2 - 4\n2/9/2019 Κόστα Ντελ Έστε - Ατλέτικο Τσιρικούι 1 - 0\n2 Κόστα Ντελ Έστε 4 8 2 2 0 7:3\n3 Αλιάνσα FC 3 7 2 1 0 8:4\n4 Σαν Φραντσίσκο ΦΚ 3 5 1 2 0 4:1\n5 Αράμπε Γιούνιντο 3 4 1 1 1 3:2\n6 Ταούρο 4 2 0 2 2 2:6\n2 Ταούρο 3 7 2 1 0 7:3\n3 Πλάζα Αμαντόρ 3 7 2 1 0 3:1\n4 Σαν Φραντσίσκο ΦΚ 3 7 2 1 0 3:1\n7 Ατλέτικο Τσιρικούι 5 3 0 3 2 3:8\n8 Ιντεπεντιέντε ντε λα Τσορέρα 2 3 1 0 1 3:2\n9 Κόστα Ντελ Έστε 3 2 0 2 1 3:5\n10 Ντεπ. Ουνιβερσιτάριο 4 2 0 2 2 0:7\n6/12/2020 Ατλέτικο Τσιρικούι Ταούρο\n2/11/2019 Σαν Φραντσίσκο ΦΚ Ατλέτικο Τσιρικούι 3 - 0\n6/12/2020 Σαν Φραντσίσκο ΦΚ Κόστα Ντελ Έστε\n30/11/2020 Κόστα Ντελ Έστε Πλάζα Αμαντόρ\n25/11/2020 Κόστα Ντελ Έστε Αράμπε Γιούνιντο 1 - 1\n13/11/2020 Ταούρο Κόστα Ντελ Έστε 0 - 0\n7/11/2020 Κόστα Ντελ Έστε Ντεπ. Ουνιβερσιτάριο 3 - 0\n25/10/2020 Κόστα Ντελ Έστε Σπόρτινγκ Σαν Μιγκελίτο 2 - 1\n4/3/2020 Αράμπε Γιούνιντο Κόστα Ντελ Έστε 1 - 0\n16/2/2020 Ταούρο Κόστα Ντελ Έστε 1 - 0\n10/2/2020 Κόστα Ντελ Έστε Ντεπ. Ουνιβερσιτάριο 2 - 3\n27/1/2020 Σπόρτινγκ Σαν Μιγκελίτο Κόστα Ντελ Έστε 2 - 0\n10/12/2019 Κόστα Ντελ Έστε Ταούρο 0 - 2\n1/12/2019 Κόστα Ντελ Έστε Πλάζα Αμαντόρ 0 - 2*\n24/11/2019 Πλάζα Αμαντόρ Κόστα Ντελ Έστε 0 - 2\n17/11/2019 Κόστα Ντελ Έστε Πλάζα Αμαντόρ 2 - 2\n2/11/2019 Κόστα Ντελ Έστε Σπόρτινγκ Σαν Μιγκελίτο 0 - 1\n28/10/2019 Ατλέτικο Τσιρικούι Κόστα Ντελ Έστε 2 - 4\n24/10/2019 Κόστα Ντελ Έστε Αράμπε Γιούνιντο 2 - 0\n21/10/2019 Κόστα Ντελ Έστε Αλιάνσα FC 1 - 0\n2/9/2019 Κόστα Ντελ Έστε Ατλέτικο Τσιρικούι 1 - 0\n€ 3 25.7%\n€ 6 48.6%\n» Ο paokaras4 με το υψηλότερο yield +2.04% έπαιξε: 2\n» Ο paokaras4, με το υψηλότερο yield +5.59% στο σημείο 2 έπαιξε: 2\n3.15 2.65 2.52\nΗ ομάδα Ατλέτικο Τσιρικούι έφερε ισοπαλία στους τελευταίους 4 από 5 αγώνες στη διοργάνωση LPF.\nΣημείο: X με απόδοση 2.65\nΣτους τελευταίους 4 από 5 αγώνες της ομάδας Ατλέτικο Τσιρικούι, μπήκαν λιγότερα από 2.5 γκολ (στη διοργάνωση LPF).\n-13.51% -8.62% +21.43% -5.36% +2.90%\n3.15 2.65 2.52 2.65 1.42 1.50 1.45 1.33\n2.30 2.02 5.10 61.00\nX: Στοιχημα-τζης 2, Στοιχημα-τζης 3, phttong37\n2: Leon80, kefalas, paokaras4\n2-3 Goals: Στοιχημα-τζης 10, Στοιχημα-τζης 11, Στοιχημα-τζης 12, Στοιχημα-τζης 13


Εκπαίδευση Accessible Yoga | Athens Yoga\nΒρίσκεστε στο: Αρχή Workshops-Σεμινάρια Εκπαίδευση Accessible Yoga\nΕκπαίδευση Accessible Yoga\nΕκπαίδευση στην Accessible Yoga με τον Jivana Heyman\nΗ Accessible Yoga είναι ένας διεθνής οργανισμός που εστιάζει στο να μοιραστεί την γιόγκα με όλους. Προσφέρει Συνέδρια για την Accessible Yoga, Περιοδικό καθώς και το δίκτυο της Accessible Yoga. Η Εκπαίδευση για την Accessible Yoga επικεντρώνεται στο πώς να κάνει τις διδασκαλίες της Γιόγκα διαθέσιμες σε όλους, ανεξάρτητα από το επίπεδο της σωματικής ικανότητας. Θα επικεντρωθούμε στο να δημιουργήσουμε μαθήματα γιόγκα, όπου όλοι οι μαθητές θα μπορούν να εξασκηθούν μαζί. Θα διερευνήσουμε τους πολλούς τρόπους με τους οποίους η πρακτική της γιόγκα μπορεί να μεταβάλλεται ώστε να προσαρμοστεί σε μαθητές με ειδικές ανάγκες, σωματικές προκλήσεις, καθώς και ηλικιωμένους.\nΘα εξετάσουμε το πώς να κάνουμε τα μαθήματα μας φιλόξενα για όλους, και να προσεγγίσουμε τους μαθητές με ένα πιο ευαίσθητο τρόπο. Θα μάθετε ήπια μαθήματα γιόγκα, μαθήματα γιόγκα σε καρέκλα, ακόμα και σε κρεβάτι. Θα εξετάσουμε επίσης τρόπους ώστε να φέρουμε τις διδασκαλίες της γιόγκα και του διαλογισμού στις τάξεις σας, και πώς η γιόγκα μπορεί να χρησιμοποιηθεί για να υποστηρίξει την υγεία και τη θεραπεία για κάθε σώμα. Επίσης, θα δούμε κοινές ιατρικές παθήσεις, ώστε να έχετε μια βασική κατανόηση αυτών των θεμάτων.\nΟι απόφοιτοι του προγράμματος γίνονται πρέσβεις της Accessible Yoga και συνδέονται με ένα δίκτυο καθηγητών και μαθητών της Accessible Yoga σε όλο τον κόσμο.\n-Δείγματα προσαρμοσμένων μαθημάτων γιόγκα, είτε στο πάτωμα, σε μια καρέκλα, ή σε ένα κρεβάτι.\nΓιόγκα Ανατομία και Φυσιολογία\n-Επισκόπηση των κοινών ιατρικών παθήσεων όπως ο διαβήτης, η αρθρίτιδα, ασθένειες του αναπνευστικού συστήματος, καρκίνος, HIV / AIDS, και τις καρδιακές παθήσεις\n-Επισκόπηση ορισμένων από τις σημαντικότερες επιπτώσεις της γήρανσης στο φυσικό σώμα.\n-Πώς να ενδυναμώσουμε άτομα με ειδικές ανάγκες, δίνοντάς τους μια βαθιά κατανόηση των διδασκαλιών της Γιόγκα. Περιλαμβάνει τη μελέτη των Γιόγκα Σούτρα του Πατάντζαλι και την Μπαγκαβάτ Γκίτα.\n-Πώς να κάνουμε τις ήπιες πρακτικές προσιτές σε όλους τους μαθητές, ανεξάρτητα από την ικανότητα τους.\n-Πώς να οικοδομήσουμε μια ισχυρή κοινότητα ανάμεσα στους μαθητές της γιόγκα ώστε να υποστηρίξει την ατομική, μεταμορφωτική διαδικασία της Γιόγκα.\nHMEΡΟΜΗΝΙΕΣ & ΩΡΕΣ\nΗμερομηνίες: 2-5 Mαρτίου 2017\n02.03.17 Πέμπτη: 9:00 -17.30 με 1,5 ώρα διάλειμμα\n03.03.17 Παρασκευή: 9:00 -17.30 με 1,5 ώρα διάλειμμα\n04.03.17 Σάββατο: 9:00 -17.30 με 1,5 ώρα διάλειμμα\n05.03.17 Κυριακή: 9:00 -17.30 με 1,5 ώρα διάλειμμα\nΤιμή για έγκαιρη πληρωμή μέχρι την 31η Ιανουαρίου: 450 € (363 € συν ΦΠΑ 87 €)\nΓια πληρωμή μετά την 31η Ιανουαρίου: 490 € (395 € συν ΦΠΑ 95 €)\nΛιγότερο από ένα μήνα πριν την εκδήλωση, δεν επιστρέφονται τα χρήματα.\nΓια τον JIVANA HEYMAN\nΟ Jivana Heyman, eRYT500, IYM, είναι ιδρυτής της Accessible Yoga, ενός διεθνή οργανισμού αφιερωμένο στην ενίσχυση της πρόσβασης στις διδασκαλίες της γιόγκα. Η Accessible Yoga οργανώνει συνέδρια, εκπαιδεύσεις και έχει δημιουργήσει ένα νέο δικτύο αφιερωμένο στο να είναι η γιόγκα προσιτή σε κάθε σώμα.\nΕίναι συνιδιοκτήτης του Yoga Center Santa Barbara, διευθυντής της Integral Yoga Institute στο Σαν Φρανσίσκο, Καλιφόρνια. Με πάνω από είκοσι χρόνια εκπαίδευσης και διδασκαλίας στην Integral Yoga παράδοση, ο Jivana έχει ειδικευτεί στη διδασκαλία της γιόγκα σε άτομα με αναπηρίες με έμφαση στο να μοιράζεται τη φιλοσοφία της γιόγκα. Το πάθος του είναι να κάνει τη γιόγκα προσιτή σε όλους.\nΟ Jivana έχει διεξάγει πάνω από σαράντα προγράμματα Εκπαίδευσης Δασκάλων Γιόγκα τα τελευταία 16 χρόνια, δημιούργησε πρόγραμμα Εκπαίδευσης δασκάλων στην Accessible Yoga το 2007, και τώρα διενεργεί εκπαιδεύσεις τόσο στις ΗΠΑ όσο και στην Ευρώπη. Τον Δεκέμβριο του 2015, ο Jivana κλήθηκε να διδάξει Accessible Yoga στα Ηνωμένα Έθνη στη Γενεύη, και συνεχίζει να εργάζεται προς την επέκταση της πρόσβασης στις διδασκαλίες της γιόγκα.\nΔάσκαλοι Jivana Heyman\nΗμερομηνία 2-5 Μαρτίου 2017


ΠΣΕ: «Στον αέρα» 2,5 δις ευρώ διμερούς εμπορίου Ελλάδας-Βρετανίας - Agrocosmos.com\nΣε κάθε περίπτωση, οι αλλαγές δεν αναμένονται να είναι άμεσες, καθώς θα απαιτηθεί χρόνος για την εδραίωση της νέας σχέσης ΕΕ-Βρετανίας. Είναι όμως πιο αναγκαίος από ποτέ ο επαναπροσδιορισμός και η εμβάθυνση της ευρωπαϊκής ολοκλήρωσης και η ενίσχυση του ίδιου του ευρωπαϊκού οικοδομήματος που αναμφισβήτητα δέχθηκε ισχυρό κλονισμό. Σε μία περίοδο αστάθειας της ευρωοικονομίας, η υπόθεση του Brexit προσθέτει νέα βαρίδια και απειλεί τους ρυθμούς ανάπτυξης των χωρών-μελών, συμπεριλαμβανομένης και της Ελλάδας (δεδομένου ότι και το 65% των ελληνικών εξαγωγών απευθύνεται στην ευρωπαϊκή αγορά). Η απάντηση στο Brexit, θα πρέπει να είναι Περισσότερη Ευρώπη, αλλά Ευρώπη του Δικαίου και της Ανάπτυξης και όχι της λιτότητας, της διάσπασης και των εντάσεων. Η Ευρώπη αναμφίβολη εισέρχεται σε μία περίοδο συνολικής ιστορικής ευθύνης».\nΒρετανία εξαγωγές οικονομία\tΠροηγούμενο Άρθρο\nΦόροι και λαθρεμπόριο «πνίγουν» το ποτό!\nΠογκρόμ κυβέρνησης κατά διαδικτυακού τζόγου και στοιχημάτων\nΣυνεχίζεται η ανάκαμψη του ελληνικού ενδύματος\n2 έτη πριν\tΥΓΕΙΑ : Πως θ΄ αλλάξουν πρώτα οι τροφές (παιδικές) τα ερχόμενα χρόνια…\n2 έτη πριν\tΞεσπαθώνει το ΓΕΩΤΕΕ για τον ΕΦΚ στον οίνο…\n2 έτη πριν\tΜε χρυσαφένια συνταγή, τα νιάτα του Πανεπιστημίου Αιγαίου


Το πάθος για την Ελλάδα – Αγγελιαφόρος\nΗ ΔΗΜΟΣΙΟΓΡΑΦΙΑ ΚΑΙ Η ΠΟΛΙΤΙΚΗ ασχολούνται με την επικαιρότητα και ενίοτε ανατρέχουν και στο παρελθόν. Η τέχνη, κι εδώ εννοώ τώρα τη λογοτεχνία, είναι αληθινή, όταν ξεκινά από την αρχή. Η «αρχή» για την Κύπρο είναι ο αγώνας της για ελευθερία, όπως διαμορφώθηκε μέσα από τους αιώνες και κατέληξε στο επικό 55-59 για ελληνική ελευθερία. Ως λογοτέχνης όποιας αξίας και όποιου επιπέδου δεν ξέφυγα ούτε σκοπεύω να ξεφύγω από αυτή την αρχή.\nΗ αποτυχία του αγώνα της Κύπρου, λόγω της άρνησης τής ντόπιας ηγεσίας μας να συνεργαστεί έντιμα με την Ελλάδα, μας έριξε σε μεγάλη διανοητική σύγχυση, με αποτέλεσμα πολλοί που διακηρύττουν ότι ξέρουν την αλήθεια, να ξεπέφτουν για το προσωπικό τους συμφέρον και να γίνονται συνεργοί σε απόπειρες εξάλειψης τής αλήθειας.\nΜε την ευκαιρία που η Πολιτεία τιμά έναν τέτοιο συνεργό στις απόπειρες εξάλειψης τής αλήθειας στις 4 Οκτωβρίου (Καστελιώτισσα, 20.00) για την «προσφορά» του, κοινοποιώ το πιο κάτω κείμενο, προς τιμή και στη μνήμη των ποιητών που στάθηκαν άξιοι του λειτουργήματός τους.\nΤΟ ΠΑΘΟΣ ΓΙΑ ΤΗΝ ΕΛΛΑΔΑ\nΑν είναι κάτι που χαρακτηρίζει τον λυρικό λόγο του Κύπρου Χρυσάνθη είναι, όπως το λέει ο ίδιος, το πάθος της Ελλάδας.\nΓράφει στα πρώτα «στιχηρά» της Ακολουθίας που έγραψε για τον Εθνομάρτυρα Κυπριανό:\n“Η γαλανή του βίου σου έκταση γεμίζει την κενότητα\nτου βίου με αγγέλων ήχους.\nΗ άσκηση της αρετής διάδημα εκατόφυλλο\nσε υάκινθους βοστρύχους.\nΤο ξίφος της αρχής ψηλά σα μέτωπο βουνό\nτο κράτησες γενναία.\nΈνας δικέφαλος αητός οι λεύτεροι ουρανοί.\nΗ Ελλάδα φως ωραία”.\nΚι αμέσως μετά, στο «Δοξαστικό» τεσσάρων στίχων:\n“Στον ήρωα καταστάλαξε, γούρνα βωμού πνευματικού,\nτο πάθος της Ελλάδας.\nΚυπριανέ, μια στάλα φως στην άβυσσο το νόημα\nδίνει της ομορφάδας”.\nΕίναι πολύ λίγα, αλλά σπουδαία τα στοιχεία που δημιουργούν την ιδιαιτερότητα τού προσώπου των εθνών. Ποια θα ήταν η Αγγλία χωρίς τον Σαίξπηρ, η Ιταλία χωρίς τον Δάντη, η Ισπανία χωρίς τον Θερβάντες, η Ρωσία χωρίς τον Ντοστογιέφσκι, η πιο πλούσια απ’ όλους Ελλάδα χωρίς τον Όμηρο, τους τραγικούς της ποιητές, τους πατέρες τής ορθόδοξης Εκκλησίας της, τον Διονύσιο Σολωμό της, που μας έμαθε και μας ζύμωσε με τον Ύμνο της Ελευθερίας; Τον ύμνο που μας εξηγεί -όσο κι αν κωφεύουμε σε καιρούς ανελλήνιστους- ότι είναι από την κόψη την τρομερή του σπαθιού της που γνωρίζεται η μια και μόνη, αληθινή Ελευθερία;\nΓράφει η Γαλλίδα Σιμόν Βέιλ: «Η αρχαία ελληνική ποίηση είναι εκατό φορές πιο κοντά στον γαλλικό λαό, αν είχε την ευκαιρία να τη γνωρίσει, από ό,τι θα μπορούσε να είναι ποτέ η κλασσική ή η μοντέρνα γαλλική λογοτεχνία». Κι έχει ήδη εξηγήσει γιατί: «Τουλάχιστο ο Σοφοκλής είναι, κατά τη γνώμη μου, πολύ πιο χριστιανός από οποιονδήποτε άλλον τραγικό ποιητή στους τελευταίους είκοσι αιώνες».\nΟ ανθρωπισμός της αρχαίας Ελλάδας, στην Αντιγόνη, στην Ηλέκτρα, στον Πλάτωνα, στον Προμηθέα, ακόμα και στον Όμηρο, και αλλού, δεν είναι παρά ένα προοίμιο χριστιανισμού, όπως με το αίμα της στήριξε και στηρίζει πάντα η αληθινή Ελλάδα.\nΑλλά ποιο θα ήταν το πρόσωπο της Κύπρου, θα είχε πρόσωπο η Κύπρος χωρίς τον υπέρ ελευθερίας μαχόμενο Ονήσιλό της, τον Λεόντιο Μαχαιρά, τον Αρχιεπίσκοπό Κυπριανό, τον Βασίλη Μιχαηλίδη, τους πεσόντες υπέρ Ελλάδος ήρωες της ΕΟΚΑ με τους δεκαπεντασύλλαβους των συζύγων τους, των παιδιών τους, των γονέων τους; Πρώτοι θα έρχονται πάντα οι άψογοι στίχοι της Αντωνούς Αυξεντίου, προς τον γιο της.\n“Ξύπνα να δεις τη μάνα σου που στέκεται κοντά σου\nτζ’ έκαμεν σίερον καρκιάν όπως τη λεβεντιά σου.\nΘέλω δκυο λόγια να μου πεις, γιέ μου, ’που την καρκιά σου.\nΜεν κλαίεις μάνα, μεν κλαίεις, που έχασες τον γιο σου,\nτην ώραν του θανάτου σου θα είμαι στο πλευρό σου”.\nΤι θα ήταν, λοιπόν, η Κύπρος χωρίς τον αγροτικό λαό της, με τον δεκαπεντασύλλαβο λόγο του, μέρος αναπόσπαστο της καθημερινής ζωής του, χωρίς τους ποιητές της, λογίους και μη, Δημήτρη Λιπέρτη, Παύλο Λιασίδη, Θεοδόση Πιερίδη, Κώστα Μόντη, Παντελή Μηχανικό, Κύπρο Χρυσάνθη;\nΠολλοί στίχοι αυτών των ποιητών θα μπορούσαν να είναι μέρος χορικών ίσως, μιας ελληνικής τραγωδίας που δεν γράφτηκε ποτέ, αφού ο αγώνας της ΕΟΚΑ αντί να στεφανωθεί με μια πανελλήνια ακμή οδηγήθηκε στην παρακμή της ψευδούς «ανεξαρτησίας», που ξεχέρσωσε πνευματικά τον τόπο κι έταξε σχεδόν αμέσως για σκοπό της την «απεξάρτηση» από την Ελλάδα.\nΓράφει ο άλλος πυλώνας της σύγχρονης ποίησης της Κύπρου, Κώστας Μόντης, είκοσι χρόνια μετά, στο ποίημα «Κύπρος 1984», όταν δεν μπορούσε πια να χωρά αμφιβολία στη σκέψη των τίμιων ανθρώπων:\n“Σήμερα είναι τελείως έρημο το νησί.\nΟι τελευταίοι κάτοικοι το εγκατέλειψαν\nπριν εικοσιπέντε τόσα χρόνια”.\nΝαι, άλλοι οι άνθρωποι της Κύπρου ως το 1959 κι άλλοι εκείνοι του 1984 και του σήμερα. «Το παρελθόν», λένε, «είναι μια άλλη χώρα».\nΟ ποιητής Κύπρος Χρυσάνθης, πάντως, είναι μια από εκείνες της μνήμες Ελλάδας της Κύπρου, που πολύ θα δυσκολευθεί η Ιστορία, αν βίαια εξαναγκασθεί να διαγράψει. Το είπε άλλωστε ο Αριστοτέλης και ποιος τολμά να τον διαψεύσει.\n«φιλοσοφώτερον καὶ σπουδαιότερον ποίησις ἱστορίας ἐστίν· η μὲν γὰρ ποίησις μᾶλλον τὰ καθόλου, ἡ δ᾽ ἱστορία τὰ καθ᾽ ἕκαστον λέγει».\nΑκολουθώντας με την έμπνευση του ο ποιητής όλες τις φάσεις τού αγώνα της Κύπρου για την Ένωση, φτάνει με το ίδιο πάθος στο 1964, όταν η ελλαδική συμμετοχή γίνεται πια άμεση και ένοπλη, με την παρουσία της ελληνικής μεραρχίας. Στη συλλογή «Ώρα πατρίδας», που κυκλοφόρησε το 1964, ένα από τα ποιήματα έχει τίτλο «Εκμυστήρευση άγνωστου Ελλαδίτη στα χώματα της Τηλλυρίας». Οι στίχοι του ποιήματος είναι φορτωμένοι με την αίσθηση Ελλάδας που κυριαρχούσε τότε στην Κύπρο, αλλά και με την αίσθηση των εξ Ελλάδος Ελλήνων, που ένιωθαν και ζούσαν την Κύπρο σαν κομμάτι τής μιας ελληνικής πατρίδας όλων, ακόμα σκλαβωμένο.\nΟ ποιητής βάζει στο στόμα του «άγνωστου» Ελλαδίτη, στίχους σαν κι αυτούς:\n“Περιδιαβάζω το τοπίο κι ονειρεύομαι\nΘα γράψω εδώ, θα γράψω εδώ\nτης μοίρας μου τη βούλα,\nτην τελευταία μου θέληση: «Ελλάδα».\nΒόλι θα βρέξω αρσενικό,\nη λόγχη θα παραμιλήση…\nΣου δίνω τον παλμό μου, νήσος,\nκαι με τις φλέβες μου σε στεφανώνω”.\nΗ κατάρα της ασυνέπειας, της πρόταξης των ατομικών ιδεοληψιών και συμφερόντων σε βάρος των ευρύτερων τού έθνους, δεν είχαν μόνο οδηγήσει σε μια πρώτη αποτυχία τον ενωτικό αγώνα, με «έπαθλο» μια κάθε άλλο παρά «ανεξάρτητη» Κύπρο. Η διαφαινόμενη συνέχεια της αποτυχίας, δεν μπορούσε να περάσει απαρατήρητη από τις πιο ευαίσθητες κεραίες, τους ποιητές. Έτσι, όταν ακολούθησε και η δεύτερη αποτυχία, εκείνη του 1964 -αφού δεν αξιοποιήθηκε η ντε φάκτο Ένωση που επετεύχθη με την παρουσία της ελληνικής μεραρχίας- σε μια απόπειρα του ο ποιητής να διαψεύσει τις μαύρες σκέψεις, που κατέκλυσαν τόσο τον ίδιο όσο και πολλούς άλλους, που πήγαζαν από τις πολλές ενδείξεις ότι επρόκειτο πια για ηθελημένη πορεία αποτυχίας τού ενωτικού αγώνα, γράφει, το 1965 τον «Διθύραμβο του Κυριάκου Μάτση», ένα μακροσκελές ποίημα 560 στίχων που τελειώνει με τους στιχους:\n“Οι ιδέες μπροστά και πρώτες και μοναδικές.\nΤα αρχαίο το πάθος οδηγός και σύμβουλός μου.\nΤο χρέος μου θα το κάμω”.\nΗ ποίηση, βέβαια, δεν εξορκίζει το κακό. Μπορεί μόνο να προειδοποιεί· κι ο Άρχων του κόσμου τούτου, ξέρει καλά να φυλάγεται από τους ποιητές, διαβάλλοντάς τους (γι’ αυτό άλλωστε είναι και «διάβολος») στους πολιτικούς, οι οποίοι απέχουν γενικώς των τεχνών και ιδιαιτέρως της ποιήσεως, ασόφως παραβλέποντας τις «πεπαλαιομένες» απόψεις του Σταγειρίτη, του πολυμαθέστερου και σοφότερου, ίσως, ανδρός, Έλληνος, που γέννησε ο κόσμος: «φιλοσοφώτερον καὶ σπουδαιότερον ποίησις ἱστορίας ἐστίν». Η ποίηση είναι σοφότερη και σπουδαιότερη από την Ιστορία.\nΟι υποψίες και η επιμονή του Χρυσάνθη, οι καταγγελίες και οι επικλήσεις του Παντελή Μηχανικού, οι κωδικοποιημένες επισημάνσεις και καταγγελίες του Μόντη, μένουν στο περιθώριο, ακόμα και σήμερα όταν η προδοσία αποδεικνύεται είτε ξεκάθαρα ηθελημένη είτε ως προϊόν απολύτως επιπόλαιων σκοτεινών ή απερίσκεπτων ενεργειών και προθέσεων.\nΠεριμένοντας μιαν άλλη εποχή φωτεινότερων, απαιτητικότερων και πιο ευαίσθητων συνειδήσεων, και επί ζωής του ο Κύπρος Χρυσάνθης, είδε τις χειρότερες υποψίες του να επιβεβαιώνονται με τον πιο στυγνό και ανελεύθερο τρόπο, στο όνομα της δημοκρατίας και της ελευθερίας.\nΌταν του ζητήθηκε το 1977 να γράψει ένα επίγραμμα για ανάγλυφο τού Αρχιεπισκόπου Μακαρίου, που εντοιχίσθηκε τελικά στον προθάλαμο τού Παγκυπρίου Γυμνασίου, είδε ότι το επίγραμμά του είχε ΛΟΓΟΚΡΙΘΕΙ από το Υπουργείο Παιδείας.\nΤο επίγραμμα ήταν:\nΣΤΕΚΕΙΣ ΨΗΛΑ ΠΑΛΕΥΟΝΤΑΣ\nΓΙΑ ΛΕΥΤΕΡΟΥΣ ΚΑΙΡΟΥΣ\nΚΙ ΕΛΛΗΝΙΚΗ ΚΟΛΩΝΑ.\nΑπό το επίγραμμα, πάνω στο ανάγλυφο, απουσιάζουν οι δυο τελευταίοι στίχοι, η ουσία, οι δυο πυλώνες της κυπριακής ταυτότητας: Ο Ελληνισμός και το Βυζάντιο.


Καρβαχάλ: «Η Ντόρτμουντ δεν έχει… Ρονάλντο»! - NewsIt.com.cy\nΤελευταία ενημέρωση: 19.04.2013 | 12:32\nΚαρβαχάλ: «Η Ντόρτμουντ δεν έχει… Ρονάλντο»!\nΚαθοριστικό ρόλο στην έκβαση των αναμετρήσεων της Ρεάλ Μαδρίτης με την Ντόρτμουντ θα παίξει ο παράγοντας Κριστιάνο Ρονάλντο, σύμφωνα με όσα δήλωσε ο Ντάνιελ Καρβαχάλ.\nΤις αδυναμίες της Ντόρτμουντ ανέλυσε ο Ντάνιελ Καρβαχάλ στη Marca για λογαριασμό της Ρεάλ Μαδρίτης, στο πλαίσιο των ημιτελικών αγώνων του Championsa League.\n«Αν δεν έχουν την μπάλα για αρκετή ώρα αντιμετωπίζουν πρόβλημα. Στο Μπερναμπέου μπορεί να ψάχνουν στον πάγκο, αλλά χωρίς την μπάλα, θα έχουν σίγουρα πρόβλημα», ανέφερε αρχικά ο πρώην δεξιός μπακ της «βασίλισσας» που παίζει πλέον στη Λεβερκούζεν και συνέχισε:\n«Η άλλη αδυναμία είναι ενός καθοριστικού ποδοσφαιριστή όπως ο Ρονάλντο. Ο Ρονάλντο μπορεί να είναι πολύ σημαντικός. Η Μπορούσια δεν έχει έναν παίκτη σαν εκείνον. Η Ρεάλ Μαδρίτης έχει τον Κριστιάνο, η Μπαρτσελόνα τον Μέσι και η Μπάγερν τον Ριμπέρι. Ωστόσο, η Μπορούσια δεν έχει έναν τόσο σημαντικό ποδοσφαιριστή».


FatTrack Tube Production Suite\n        \nVTC Tube Technology Console\n    \nM1 Tube Tracker\n  \n  \n  \n   \n   \nTLAudio specialise in high specification tube consoles that have subsequently been a part of some of the most influential recordings and hits in recent years and have become a fixture in many world class facilities. If you love the unrivalled sound of analogue, and want the perfect partner for your digital recordings, then our consoles simply have no competition, TLAudio really are masters of Valve technology! For more info visit: www.tlaudio.co.uk/mixers\nEMAIL info@tlaudio.co.uk \n                       \n MIXERS & CONSOLES


Πρέσβης της ΕΕ στην Άγκυρα: Η ΕΕ δεν είναι υπέρ λύσης δύο κρατών, Η ΚΑΘΗΜΕΡΙΝΗ, kathimerini.com.cy\nΟ Πρέσβης της ΕΕ ανέφερε ωστόσο ότι πρέπει να αναγνωριστεί στην Τουρκία ότι έχει παίξει έναν ρόλο στην αποκλιμάκωση\n14 ΣΕΠΤΕΜΒΡΙΟΥ 2021 - 16:33\nΓια τις σχέσεις Τουρκίας - ΕΕ, ο Μέγερ Λάντρουτ είπε ότι “το Ευρωπαϊκό Συμβούλιο δήλωσε ότι είναι πρόθυμο να συμμετάσχει σε μια θετική ατζέντα, εάν ένας ορισμένος αριθμός από τις προσδοκίες πληρούνται. Και αυτό αφορά τα βασικά ζητήματα για την αποκλιμάκωση στην ανατολική Μεσόγειο. Έγινε αποκλιμάκωση, η Τουρκία έχει παίξει έναν ρόλο, πρέπει να το αναγνωρίσει κανείς και τώρα πρέπει να εργαστούμε για τα επιμέρους στοιχεία όπου ίσως είναι δυνατή η πρόοδος και οι σχέσεις”.\nΚυπριακό | Ευρώπη | Τουρκία |


Πέθανε η (θρυλική) Aretha Franklin | Join Radio Πέθανε η (θρυλική) Aretha Franklin | Join Radio\nΠέθανε η (θρυλική) Aretha Franklin\nLIVE NOW! Tree Pines Zone\nΗ Aretha Franklin άφησε την Πέμπτη 16 Αυγούστου την τελευταία της πνοή σε ηλικία 76 ετών, ύστερα από μακροχρόνια μάχη με τον καρκίνο. Η «βασίλισσα της σόουλ μουσικής» όπως δικαίως την αποκαλούσαν, πέθανε στο σπίτι της στο Ντιτρόιτ, έχοντας στο πλευρό της την οικογένειά της και οικείους της, όπως ανακοίνωσε η μάνατζερ της.\nΗ Aretha Franklin, η οποία διαγνώσθηκε με καρκίνο το 2010, τραγούδησε για τελευταία φορά τον Νοέμβριο του 2017 για λογαριασμό του ιδρύματος του Έλτον Τζον κατά του AIDS. Μεταξύ των πολύ γνωστών της επιτυχιών ήταν τα: «(You Make Me Feel Like) A Natural Woman», «Day reaming», «Jump to It», «Freeway of Love» και το «A Rose Is Still A Rose».\nΤο 2005 ο τότε πρόεδρος των ΗΠΑ Τζορτζ Μπους της απένειμε το μετάλλιο της Ελευθερίας, την μεγαλύτερη τιμητική διάκριση για έναν πολίτη στις ΗΠΑ. Τον Ιανουάριο του 2009 είχε τραγουδήσει για την ορκωμοσία του Μπαράκ Ομπάμα, του πρώτου αφροαμερικανού προέδρου στην ιστορία των ΗΠΑ. Στη μακροχρόνια πορεία της είχε κερδίσει 20 βραβεία, στα οποία συμπεριλαμβάνονται το βραβείο του Ζωντανού Θρύλου και αυτό της Συνολικής Προσφοράς. Στην καριέρα της, έφτασε επίσης είκοσι φορές στο νούμερο 1 του Billboard R&B Singles Chart.\nΗ ερμηνεία της στο Respect του Ότις Ρέντινγκ έγινε ένας φεμινιστικός ύμνος και ένα τραγούδι που ταυτίστηκε με τα κινήματα για τα πολιτικά δικαιώματα και τα δικαιώματα των γυναικών. Είχε τέσσερις γιους ενώ σε ηλικία 14 και 16 ετών είχε δύο ανεπιθύμητες εγκυμοσύνες. Από νεαρότερη ηλικία είχε χαρακτηριστεί άλλωστε ως «παιδί-θαύμα» τραγουδώντας γκόσπελ, μιας και ήταν κόρη του Βαπτιστή ιερέα C. L. Franklin. Ισχυρότερες επιρροές της, όπως η ίδια είχε δηλώσει, ήταν οι μεγαλύτερες φωνές των γκόσπελ, Μαχάλια Τζάκσον και Κλάρα Γουόρντ.\nΘα μας λείψει; Δεν υπάρχει καμιά αμφιβολία. Μαζί με τη διαπίστωση ότι διανύουμε το πιο οδυνηρό καλοκαίρι των τελευταίων ετών. Αν και οι θρύλοι, όπως η Aretha, δεν πεθαίνουν ποτέ…


Το εντυπωσιακό βίντεο του Παναθηναϊκού ΑΟ για τα γενέθλια του Συλλόγου - Newsbomb - Ειδησεις - News\nΑΘΛΗΤΙΚΑ 03/02/2019 13:09\nΤο εντυπωσιακό βίντεο του Παναθηναϊκού ΑΟ για τα γενέθλια του Συλλόγου\nΑπόσπασμα από το ιστορικό βίντεο του ΠΑΟ\nΠαναθηναϊκός ΑΟ - YouTube Channel\nΈνα τρομερό βίντεο, με ιστορική χροιά και μεγάλες μορφές του Συλλόγου, δημιούργησε ο Παναθηναϊκός ΑΟ για τα γενέθλιά του...\nΣαν σήμερα το 1908, ιδρύθηκε ο Παναθηναϊκός Αθλητικός Όμιλος. Στη συμπλήρωση των 111 χρόνων ιστορίας, ο Σύλλογος Μεγάλος γιορτάζει και η διοίκηση του ΑΟ που έχει βάλει σε νέες βάσεις τον όμιλο με στόχο την επιστροφή του εκεί που του αρμόζει, δημιούργησαν ένα εντυπωσιακό βίντεο. Σε αυτό πρωταγωνιστούν εμβληματικές μορφές του Παναθηναϊκού, που θα δείτε παρακάτω, ενώ στο κείμενο που αναρτήθηκε στην ιστοσελίδα του Συλλόγου, υπάρχουν πολλά και ενδιαφέροντα ιστορικά στοιχεία.\nΑναλυτικά: «Στις 3 Φεβρουαρίου του 1908 ο Γιώργος Καλαφάτης και τα υπόλοιπα ιδρυτικά μέλη του «τριφυλλιού πραγματοποίησαν τη πρώτη τους συνέλευση. Ο τόπος που «γεννήθηκε» ο Παναθηναϊκός ήταν στο Πεδίον του Άρεως στο ύψος του Πολυγώνου.\nΣτην επέτειο των 111 χρόνων του Παναθηναϊκού ο Σύλλογος δημιούργησε ένα βίντεο με τις θρυλικές μορφές των Αριστείδη Καμάρα, Φραγκίσκου Αλβέρτη και Σωτήρη Πανταλέων. Οι τρεις τους διαβάζουν απόσπασμα από τον σπουδαίο λόγο του τεράστιου Μιχάλη Παπάζογλου στη Γ.Σ. του 1948 , του ιστορικού γενικού γραμματέα του τριφυλλιού, που η μοίρα το έφερε να φύγει σαν σήμερα από τη ζωή το 1960.\nΤο ιστορικό βίντεο για τον Παναθηναϊκό Αθλητικό Όμιλο


«ΕΛΠΙΔΑ»: Ευχαριστήριο μήνυμα στον κ. Σπανό Γεώργιο και την εταιρία Dodekanisos Seaways - Δημοκρατική της Ρόδου\n19 Ιουλίου 2018 1:55 μμ | Δήμητρα-Μαρίλια Φούρλα\nΗ Πρόεδρος, το Διοικητικό Συμβούλιο και οι ωφελούμενοι του Δωδεκανησιακού Συλλόγου Γονέων & Κηδεμόνων Ατόμων με Αναπηρίες – Κέντρο Διημέρευσης-Ημερήσιας Φροντίδας «ΕΛΠΙΔΑ», ευχαριστούν θερμά την εταιρία Dodekanisos Seaways και ιδιαιτέρως τον κ. Σπανό Γεώργιο, για την ΔΩΡΕΑΝ κάλυψη του κόστους μετακίνησης για την ημερήσια εκδρομή Ρόδο – Πανορμίτη – Ρόδο.\nΤην Κυριακή 15 Ιουλίου 2018 πραγματοποιήθηκε επίσκεψη για προσκύνημα από το Κέντρο «ΕΛΠΙΔΑ» στην Ιερά Μονή Αρχάγγελου Μιχαήλ στον Πανορμίτη. Η Dodekanisos Seaways, όπως κάθε χρόνο, έτσι και φέτος, κάλυψε το κόστος μετακίνησης από Ρόδο προς Πανορμίτη και την επιστροφή προς Ρόδο των ωφελούμενων του Κέντρου «ΕΛΠΙΔΑ» και των συνοδών τους.


Ξεκινούν τα μαθήματα στον Πολιτιστικό & Λαογραφικό Σύλλογο Δάφνης «Ταξιδευτές Πολιτισμού» | Νέα & Ειδήσεις Δήμου Δάφνης Υμηττού\nΜπορεί οι καλοκαιρινές διακοπές για κάποιους να έχουν τελειώσει όμως ο Σεπτέμβριος είναι ο μήνας των νέων και δημιουργικών ξεκινημάτων! Οι Ταξιδευτές πιστοί στο ραντεβού τους θα μεταφέρουν και αυτή τη χρονιά το χαμόγελο και την υπέροχη διάθεση που συνέλεξαν κατά τη διάρκεια των διακοπών τους, στην αίθουσα των εργαστηρίων του συλλόγου.\nΤα μαθήματα ξεκινούν από αυτή τη Δευτέρα (1/9)!\nΠληροφορίες για τα εργαστήρια θα βρείτε στην ιστοσελίδα του Συλλόγου www.taxideutes-politismou.gr\nΛίγα λόγια για τους «Ταξιδευτές Πολιτισμού»\nΟ Πολιτιστικός και Λαογραφικός Σύλλογος Δάφνης «Ταξιδευτές Πολιτισμού» δημιουργήθηκε από μια παρέα φίλων, οι οποίοι θέλησαν να δώσουν τη δική τους πρόταση στην κρίση των καιρών μας.\nΜε ανιδιοτέλεια και προβάλλοντας πάντα το εμείς έναντι του εγώ, από την πρώτη κιόλας μέρα λειτουργίας του, βρήκε πολλούς συνοδοιπόρους στη διαδρομή που είχε χαραχθεί αρχικά.\nΧάρη στην ομαδική προσπάθεια των μελών και φίλων του συλλόγου, λειτουργούν ήδη εφτά εργαστήρια:\nΠαραδοσιακών Κρουστών & Kinder Musik.\nΣτα εργαστήρια συμμετέχουν άτομα όλων των ηλικιών. Με την βοήθεια των μελών του και χωρίς να παρεκκλίνει από τις αρχές του, ο σύλλογος ευελπιστεί να εμπλουτίσει ακόμα περισσότερο τις δραστηριότητες του, με καινούρια εργαστήρια και περισσότερες δράσεις που θα έχουν ως στόχο τον άνθρωπο και τη γειτονιά.\nΟι «Ταξιδευτές Πολιτισμού» είναι ένας σύλλογος που δεν επιχορηγείται από κανέναν άλλον εκτός από τα ίδια του τα μέλη. Σε μια κοινωνία που ξέχασε τον άνθρωπο απαντά με όπλο τη συλλογικότητα.\nΈτος Ιδρύσεως: 2011\nΑριθμός Μελών: 140\nΔιεύθυνση: ΕΘΝΑΡΧΟΥ ΜΑΚΑΡΙΟΥ 76, Δάφνη\nΔιεύθυνση Σελίδας στο Facebook: https://www.facebook.com/taxideutespolitismou\nΚανάλι YouTube: https://www.youtube.com/user/TaxideutesPolitismou\n…»Το φθάσιμο εκεί είναι ο προορισμός σου.\nΑλλά μην βιάζεις το ταξείδι διόλου.\nΚαλλίτερα χρόνια πολλά να διαρκέσει…\n…πλούσιος με όσα κέρδισες στο δρόμο…»


ΒΟΜΒΑΡΔΙΣΜΟΙ ΣΥΡΙΑ | iEllada.gr\nΔιαβάστε περισσότερα για Τουλάχιστον 10 νεκροί από βομβαρδισμούς στη Συρία\nKαταρρίφθηκε ρωσικό ανθυποβρυχιακό αεροσκάφος στους βομβαρδισμούς στη Συρία - Αγνοούνται 14 μέλη του\n18/09/2018 - 07:23\nΔιαβάστε περισσότερα για Kαταρρίφθηκε ρωσικό ανθυποβρυχιακό αεροσκάφος στους βομβαρδισμούς στη Συρία - Αγνοούνται 14 μέλη του\nΔιαβάστε περισσότερα για Γερμανία:Συμμετοχή σε βομβαρδισμούς στη Συρία προανήγγειλε ο Μάας\nΧαλέπι: Μια πόλη φάντασμα! - Δείτε τις φωτογραφίες πριν και μετά τους βομβαρδισμούς της πόλης!\nΕικόνες που συγκλονίζουν... Το Χαλέπι πριν και μετά την καταστροφή... Δείτε πώς οι βομβαρδισμοί άλλαξαν τα σημαντικότερα κτίρια, τις εγκαταστάσεις... την πόλη ολόκληρη!\nφωτογραφίες πριν και μετά τον βομβαρδισμός\nΔιαβάστε περισσότερα για Χαλέπι: Μια πόλη φάντασμα! - Δείτε τις φωτογραφίες πριν και μετά τους βομβαρδισμούς της πόλης!\n14/04/2018 - 13:23\nΜΕΡΚΕΛ ΓΙΑ ΣΥΡΙΑ ΒΟΜΒΑΡΔΙΣΜΟΙ\nΔιαβάστε περισσότερα για Μέρκελ για Συρία: Απαραίτητη και κατάλληλη προειδοποιητική ενέργεια\nΔιαβάστε περισσότερα για Με ανησυχία παρακολουθεί η κυβέρνηση το σφυροκόπημα των μεγάλων δυνάμεων στη Συρία.\nΔιαβάστε περισσότερα για Δείτε ποια είναι τα Tornado GR4 της RAF που βομβάρδισαν την Συρία! (Βίντεο)\nΣτους δρόμους οι κάτοικοι της Δαμασκού - Φωνάζουν συνθήματα κατά του Τραμπ - Δείτε βίντεο και φωτογραφίες\n14/04/2018 - 11:06\nΔιαβάστε περισσότερα για Στους δρόμους οι κάτοικοι της Δαμασκού - Φωνάζουν συνθήματα κατά του Τραμπ - Δείτε βίντεο και φωτογραφίες\nΜπασάρ Αλ Άσσαντ: «Η Δύση δεν διακρίνεται για τα υψηλά ηθικά της στάνταρ»\nΔείτε δηλώσεις του προέδρου της Συρίας Μπασάρ Αλ Άσαντ σε δημοσιογράφους.\nΔιαβάστε περισσότερα για Μπασάρ Αλ Άσσαντ: «Η Δύση δεν διακρίνεται για τα υψηλά ηθικά της στάνταρ»


Ο Σύνδεσμος Μεγανησιωτών “Ο ΜΕΝΤΗΣ” πάει Θέατρο | Σύνδεσμος Μεγανησιωτών "O ΜΕΝΤΗΣ"\nΟ Σύνδεσμος Μεγανησιωτών “Ο ΜΕΝΤΗΣ” σας καλεί την Κυριακή 9 Μαρτίου 2014 στις 19:00, να παρακολουθήσουμε την παράσταση «Κατάδικος μου» των Ελένης Ράντου, Σάρας Γανωτή, Νίκου Σταυρακούδη , σε σκηνοθεσία του Γιώργου Παλούμπη, στο θέατρο ΔΙΑΝΑ, Ιπποκράτους 7 στην Αθήνα.\nΠοια κοινή μοίρα συνδέει έναν αλλοδαπό διαρρήκτη, μια φιλόλογο της ελληνικής γλώσσας σε πένθος, έναν ηλικιωμένο καθηγητή ελληνικής ιστορίας με αλτσχάιμερ και ένα φρεσκοδιαζευμένο βαλκανιονίκη που θέλει να απολαύσει την ελευθερία του; Όλοι οι παραπάνω μπερδεμένοι σ’ ένα πολύχρωμο γαϊτανάκι αλληλεξαρτήσεων και φόβων, προσπαθούν να αγαπήσουν και να ξαναγαπηθούν, να ακουμπήσουν και να εμπιστευθούν… με φόντο την Ελλάδα του σήμερα. Μια σύγχρονη, αιχμηρή κωμωδία με έντονους ρυθμούς και ανατροπές, που καυτηριάζει ό,τι μας κάνει και φοβόμαστε, ό,τι μας κάνει ξένους μ’ εμάς τους ίδιους. Γιατί ο σαρκασμός και το χιούμορ είναι το μόνο όπλο απέναντι στο φόβο μας.\nΤο έργο κέρδισε το Βραβείο δραματουργίας ελληνικού έργου «Κάρολος Κουν» 2012 και παίζεται για 3η συνεχή χρονιά.\nΛόγω πολλών κρατήσεων της επιτυχημένης παράστασης, υπάρχει περιορισμένος αριθμός εισιτήριων (45) για τον «Μέντη». Κάντε έγκαιρα την κράτηση σας στο 6942676997 (Γιούλη Κονιδάρη) ώστε να προλάβετε!\nThis entry was posted on Πέμπτη 27 Φεβρουαρίου 2014 at 8:02 πμ\tand posted in Ανακοινώσεις, Δραστηριότητες, Εκδηλώσεις, Καλλιτεχνικά.\tYou can follow any responses to this entry through the RSS 2.0 feed.\n« Ετήσιος Χορός Συνδέσμου Μεγανησιωτών “Ο ΜΕΝΤΗΣ”\nΟ Σύνδεσμος Μεγανησιωτών “Ο ΜΕΝΤΗΣ” παρουσιάζει τον Βασίλη Κανέλλο στο θεατρικό “Ο αυτόχειρας” »


Μοριακή Γαστρονομία? Μέρος 1ο… ο_Ο | The BioMed LabS Magazine...\nSubmitted by Nikolaos Papachristou on September 13, 2009  12:00 pmOne Comment\nΤι προκύπτει όταν συνδυάσουμε βασικές αρχές των θετικών επιστημών, εργαστηριακές τεχνικές και μαγειρική? Μα φυσικά Μοριακή Γαστρονομία… Η Μοριακή Γαστρονομία μελετάει τις φυσικές και χημικές διεργασίες οι οποίες σχετίζονται με την μεταβολή των συστατικών, από την αρχική τους κατάσταση, στο μαγείρεμα. Ιδρυτές του κλάδου είναι ο Ούγγρος Φυσικός Nicholas Kurti και ο Γάλλος ΦυσικοΧημικός Hervé This. Όπως γράφει η Ελευθεροτυπία, στο άρθρο “Μενού υψηλής χημείας“:\nΓιατί ξεφουσκώνει το σουφλέ; Πώς επηρεάζει το αλάτι τις γεύσεις; Πώς μεταδίδονται οι γεύσεις και τα αρώματα στον εγκέφαλο; Πόση μαγιονέζα μπορούμε να φτιάξουμε με ένα αβγό; Πώς η τροφή της αγελάδας επηρεάζει τη γεύση του τυριού;\nΚάθε τροφή έχει τη δική της μοριακή σύσταση, διαφορετική όταν είναι ωμή και διαφορετική όταν είναι μαγειρεμένη. Μπορεί, λοιπόν, η φράση «η μαγειρική είναι χημεία» να παραξενεύει στην αρχή, όμως η αμφισβήτηση μειώνεται όταν σκεφτούμε ότι όλες οι μέθοδοι μαγειρικής προκαλούν χημικές και μοριακές αλλαγές στην τροφή, επηρεάζοντας τη γεύση, τη μυρωδιά, την εμφάνιση και τα θρεπτικά συστατικά. Την επιστήμη των τροφίμων τη γνωρίζαμε από παλιά, πρωτοπόροι της ήταν οι μεγάλοι χημικοί του 17ου και του 18ου αιώνα, ενώ από τον 19ο αιώνα τη χρησιμοποιούσε ήδη η βιομηχανία τροφίμων για να βρει λύσεις για την παραγωγή, μεταφορά και πώληση των προϊόντων. Ομως, η επιστημονική κατανόηση των κλασικών συνταγών, της γεύσης, της αρμονίας και των γευστικών συνδυασμών είναι πρόσφατο φαινόμενο.\nΠριν από περίπου 30 χρόνια οι Herve This και Nicholas Kurti ξεκίνησαν να εξερευνούν θεωρητικά και πειραματικά τα φαινόμενα της γαστρονομίας.\nΤο όνομα «μοριακή γαστρονομία» δημιουργήθηκε το 1992. Γράφει χαρακτηριστικά ο This στο βιβλίο του «Μοριακή Γαστρονομία: Κατσαρόλες και Δοκιμαστικοί Σωλήνες»: «Δώσαμε το όνομα μοριακή γαστρονομία στο επιστημονικό πεδίο που ασχολείται με τις χημικές, φυσικές και βιολογικές μεταβολές που πραγματοποιούνται στη μαγειρική. Θέλαμε να συμπεριλάβουμε στις μελέτες μας όχι μόνο τη μαγειρική, αλλά και το πώς τρώμε και όλες τις δραστηριότητες που αφορούν το φαγητό».\nΔεν θα αρκούσε απλώς το όνομα «μοριακή μαγειρική»;\n«Οχι. Μοριακή γαστρονομία, ο όρος είναι ό,τι πρέπει. Ακούγεται κάπως βαρύς, αλλά είναι το τίμημα του να είμαστε ακριβείς», απαντά ο This εξηγώντας ότι η «μοριακή μαγειρική»… έχει λιγότερες φιλοδοξίες, γιατί δεν εξετάζει ας πούμε γιατί τα τανικά κρασιά είναι δυσάρεστα όταν πίνονται ως συνοδευτικά μιας κάπως ξιδάτης σαλάτας.\nΗ μοριακή γαστρονομία… με μια ματιά\nΚωδικοποιεί και εκλαϊκεύει τα πώς και τα γιατί της μαγειρικής και της ζαχαροπλαστικής και τα κάνει γνωστά στο ευρύτερο κοινό.\nΗ μοριακή γαστρονομία μπορεί να… μοιάζει λίγο επικίνδυνη αποστολή λόγω της χρήσης υγρού αζώτου, και όχι μόνο…, αλλά δεν απευθύνεται αποκλειστικά στους επαγγελματίες σεφ. Δίνει απαντήσεις σε ερωτήματα που έχουν αρκετοί λάτρεις της κουζίνας και του καλού φαγητού.\nΜερικά βίντεο σχετικά με αυτήν την “εργαστηριακή” μαγειρική. “Gourmet’s Diary of a Foodie: Inventors (Hervé This)“, “Herve This, author of Building a Meal: From Molecular Gastronomy to Culinary Constructivism“, “Hervé This“, “Synthetic gourmet food?“, “Molecular Gastronomy: Where Food Meets Science“, …\nΑν δεν “χορτάσατε” ήδη με αυτά που είδατε τότε επισκεφτείτε και τους παρακάτω συνδέσμους:\nΚαι τώρα, μοριακή γαστρονομία (Ελευθεροτυπία)\nΜΟΡΙΑΚΗΣ ΓΑΣΤΡΟΝΟΜΙΑΣ… άπαντα (ΤΟ ΒΗΜΑonline)\nkhymos.org – molecular gastronomy and the science of cooking\nVideo: How to Make Carrot Juice ‘Caviar’ (Wired)\nThe Father of Molecular Gastronomy Whips Up a New Formula (Wired)\nHervé This: Μοριακή Γαστρονομία – Κατσαρόλες και δοκιμαστικοί σωλήνες (Foodζην)\nΚαλή μας χώνεψη…\nPs: Νομίζετε ότι τα είδατε όλα? Κακώς! Στο δεύτερο μέρος θα παρουσιάσω τέτοιου τύπου “εκλεπτυσμένες” (εργαστηριακές) μαγειρικές συσκευές…\nTags: Βιοχημεία & Βιοτεχνολογία, παλιό υλικό\nΟΑΕΕ αιμοληψίες δαστα απθ ΑΣΕΠ έρευνα ποιοτικός έλεγχος εκπαιδευτικά εργαλεία προσλήψεις περιλήψεις βιβλίων εκδηλώσεις ασφάλιση εκπαίδευση επαγγελματικά δικαιώματα hpv coffee cup chat παθολογική ανατομική Νομοθεσία ΑΣΠΑΙΤΕ διδακτορικά επαγγελματικός προσανατολισμός ιατρικά απόβλητα ΕΠΑΛ - ΕΠΑΣ ανοσοποίηση επιχειρηματικότητα τεχνολογία ΑΕΙ ακτινοβόληση αίματος Διακυβέρνηση 2.0 Εργαστήρια διαπίστευση εργαστηρίων πρότυπα εργαστηρίων ΠΕΒ Βιοχημεία & Βιοτεχνολογία φαρμακολογία γενική ούρων παρασιτολογία πρακτική άσκηση λεϊσμάνια Κολέγια Εταιρεία Κλινικής Μικροβιολογίας και Εργαστηριακής Διαγνωστικής Ελληνική Μικροβιολ παιχνίδια ΕΝΤΕΠΑ aids καλές πρακτικές


F F F ♥ FAMILY ♥ FASHION ♥ FOOD: Υπέροχα σοκολατάκια/Yummy chocolate bites!!!!\nPosted by Zampia Vernadaki at 9:22 PM\nVickyMarple October 29, 2012 at 1:36 AM\nωραία ιδέα για εμάς τους chocolate lovers!\nZampia Vernadaki October 29, 2012 at 3:58 AM\nΩραία και εύκολη Vicky μου!!!Σου μιλάει μία chocolate freak!!!!\ndespoina s October 29, 2012 at 2:46 AM\nΠωωω ρε συ!Λατρεύω σοκολάτα,λατρεύω καραμελωμένους καρπούς..!\nΜε τρέλανες πρωί-πρωί!:D\nZampia Vernadaki October 29, 2012 at 3:54 AM\nΧαχαχαχα!!!!Είναι φοβερά...ΠΡΕΠΕΙ να τα δοκιμάσεις!!!!Εμείς,μόλις τα έφτιαξα, τα εξαφανίσαμε!!!!\nΕιρήνη Ν. October 29, 2012 at 1:13 PM\nΠω πω μας άνοιξες την όρεξη! χιχιχι Ωραία φαίνεται η συνταγή, θα τη δοκιμάσω!\nZampia Vernadaki October 29, 2012 at 1:27 PM\nΕίμαι ο καινούργιος σου follower!!! :-)\nEleonor Rigby October 29, 2012 at 3:16 PM\nΤι μας κάνεις βραδυάτικα?!!\nZampia Vernadaki October 29, 2012 at 4:57 PM\nΚοιτα...εχεις δίκιο!!!ειναι πειρασμός!!!αλλα για να απολογηθω,θα σου πω μόνο ότι,τα αμύγδαλα είναι αναλατα και η σοκολάτα είναι μαύρη.το εσωσα;;;;\nmairoula maraki October 29, 2012 at 6:16 PM\nσοκολαση...χαχαχα τι μας κανεις..:))\nZampia Vernadaki October 30, 2012 at 1:25 AM\nΚάνω ότι μπορώ να σας γλυκάνω!!!!χαχαχα!!!\ntheodota1980 (dotabanti@yahoo.gr) October 29, 2012 at 9:02 PM\nπωπω τι υπεροχη συνταγη!!Οταν την κανω ολα μονη μου θα τα φαω ;)\nZampia Vernadaki October 30, 2012 at 1:28 AM\nTheodota μου, εμείς στο σπίτι μαλώναμε...\n-Πάλι σοκολατάκι έφαγες?\n-Εγώ??ή εσύ που τα έχεις φάει όλα?\n-Εγώ τα έχω φάει όλα?Εσύ τα έχεις φάει όλα...\nχαχαχαχα κάπως έτσι είμασταν....πολύ γέλιο!!!\nΜικαέλα Συμεωνίδη November 1, 2012 at 3:05 AM\nΜικαέλα Συμεωνίδη November 1, 2012 at 3:15 AM\nΑπλά τέλειααα:)))Τα έφτιαξα και εξαφανίστηκαν την ίδια μέρα...Φοβερή συνταγή και πανεύκολη!!!!Ευχαριστώ για την ιδέα!!!Περιμένω την επόμενη\nZampia Vernadaki November 1, 2012 at 5:51 AM\nΝα είσαι καλά Μικαέλα μου!!!Χαίρομαι πολύ που σας άρεσαν... :-)\nΥ.Γ. Ωχ...τώρα πρέπει να ανταποκριθώ στις προσδοκίες σου, με καινούργια συνταγή...ΤΗΝ ΠΑΤΗΣΑ...


ΧΑ: Υπέγραψε Μνημόνιο Συνεργασίας με την Ελληνική Αναπτυξιακή Τράπεζα - NiceMagazine.Gr\nΑρχική ΕΛΛΑΔΑ ΧΑ: Υπέγραψε Μνημόνιο Συνεργασίας με την Ελληνική Αναπτυξιακή Τράπεζα\nΧΑ: Υπέγραψε Μνημόνιο Συνεργασίας με την Ελληνική Αναπτυξιακή Τράπεζα\nΜε την Ελληνική Αναπτυξιακή Τράπεζα, υπέγραψε Μνημόνιο Συνεργασίας το Χρηματιστήριο Αθηνών, με σκοπό την από κοινού ανάληψη δράσεων και πρωτοβουλιών, για την ανάπτυξη της καινοτόμου επιχειρηματικότητας, των βιώσιμων επενδύσεων και την ψηφιακή μετάβαση της ελληνικής αγοράς.\nΥποδεχόμενος τη Διοίκηση και την στελεχιακή ομάδα της Ελληνικής Αναπτυξιακής Τράπεζας, ο διευθύνων σύμβουλος του Ομίλου Χρηματιστηρίου Αθηνών Σωκράτης Λαζαρίδης, αφού εξέφρασε την ικανοποίησή του για την έως τώρα άριστη συνεργασία των δύο πλευρών σημείωσε:\n«Η συνεργασία είναι επιστέγασμα της κοινής αντίληψης και ανάγκης δύο φορέων να συμβάλλουν εκ του ρόλου τους στην ανάπτυξη της καινοτόμου Μικρομεσαίας Επιχειρηματικότητας.\nΆλλωστε, διαφαίνεται ολοένα και σαφέστερα πως οι οικονομίες διεθνώς αναδιατάσσονται αξιοποιώντας τεχνολογία και επιστρατεύοντας ευαισθησία σε ΕSG θέματα, τόσο περιβαλλοντικά και social, όσο και σε θέματα εταιρικής διακυβέρνησης.\nΤο δεύτερο κρίσιμο θέμα, που αποτελεί κοινό στοίχημα για τις ευρωπαϊκές οικονομίες, αφορά στο πώς θα μεταφερθούν και αξιοποιηθούν με τον καλύτερο δυνατό τρόπο πόροι σε μικρομεσαίες επιχειρήσεις που διαθέτουν αναπτυξιακό προφίλ, ευελιξία και ασφαλώς περιβαλλοντική συνείδηση, υιοθετώντας τα συγκριτικά πλεονεκτήματα της κάθε χώρας.\nΑπό την πλευρά της η πρόεδρος και διευθύνουσα σύμβουλος της Ελληνικής Αναπτυξιακής Τράπεζας Αθηνά Χατζηπέτρου, αφού κήρυξε την έναρξη της συνεδρίασης χτυπώντας το παραδοσιακό καμπανάκι σημείωσε:\n«Η νέα οικονομική πραγματικότητα απαιτεί δυναμικές και συγχρονισμένες πρωτοβουλίες. Με την υπογραφή του Μνημονίου Συνεργασίας με το Χρηματιστήριο της Αθήνας ενώνουμε τις δυνάμεις μας και επιχειρούμε ένα σημαντικό βήμα στη δημιουργία νέων προοπτικών ανάπτυξης της ελληνικής επιχειρηματικότητας.\nΗ σύμπραξη αυτή συμβάλλει καθοριστικά στην ενίσχυση της επιχειρηματικότητας και στην προώθηση της ανταγωνιστικότητας των επιχειρήσεων.\nΑποτελεί το πρώτο βήμα μιας ευρύτερης συνεργασίας που στοχεύει στη διευκόλυνση της πρόσβασης όλων των επιχειρήσεων σε πηγές χρηματοδότησης, στην ενθάρρυνση και ενεργή υποστήριξη επενδυτικών πρωτοβουλιών στη χώρα, καθώς και στη διαχείριση επιχειρηματικών και χρηματοδοτικών κεφαλαίων σε παραγωγικούς τομείς της ελληνικής οικονομίας.\nΕκφράζει την στρατηγική κατεύθυνση της Τράπεζας όπου η εξωστρέφεια, η καινοτομία και η στήριξη του συνόλου των ελληνικών επιχειρήσεων βρίσκονται στο επίκεντρο της αναπτυξιακής μας πολιτικής»\nΤο Χρηματιστήριο Αθηνών και η Ελληνική Αναπτυξιακή Τράπεζα θα συνεργαστούν σε διάφορα επίπεδα όπως για τη διάχυση της πληροφόρησης στα θέματα τεχνολογικού μετασχηματισμού, αειφορίας και βιώσιμης ανάπτυξης (Environmental, Social and Governance standards),\nτην αξιοποίηση πόρων από τα συγχρηματοδοτούμενα επιχειρησιακά προγράμματα, την εξεύρεση έξυπνων μορφών χρηματοδότησης για την ψηφιακή μετάβαση του Χρηματιστηρίου Αθηνών και την αναβάθμιση της Ελληνικής Αναπτυξιακής Τράπεζας στη νέα τεχνολογική εποχή με στόχο να συντηρήσουν το ανταγωνιστικό τους πλεονέκτημα απέναντι στις διεθνείς αγορές.\nΠροηγούμενο άρθροΜίκης Θεοδωράκης: Αύριο στα Χανιά το τελευταίο «αντίο» στον σπουδαίο μουσικοσυνθέτη\nΕπόμενο άρθροΣυρία: Επτά άμαχοι νεκροί σε νέους βομβαρδισμούς στην Ιντλίμπ


Η Βιγιαρεάλ στον τελικό με την αύρα του «Mr. Europa League» - Sportlive.gr\nΣτο «Emirates», η Βιγιαρεάλ έφερε το παιχνίδι στα μέτρα της, όντας άριστα στημένη από τον Έμερι, και δεν ένιωσε σε κανένα σημείο ασφυκτική πίεση από την Άρσεναλ, παρά το γεγονός ότι οι Λονδρέζοι είχαν δύο δοκάρια με τον Ομπαμεγιάνγκ, στο 26’ και στο 79’. Έτσι έφτασαν σε ένα σχετικό εύκολο 0-0, το οποίο σε συνδυασμό με το υπέρ τους 2-1 του πρώτου ημιτελικού τους οδήγησε στον τελικό.\nΟ Μικέλ Αρτέτα παρέταξε την Άρσεναλ με 3-4-3 και τους: Λένο, Χόλντιγκ, Μάρι, Τίρνεϊ, Μπεγιερίν, Σμιθ – Ρόου, Πάρτεϊ, Σακά, Πεπέ, Έντεγκαρντ, Ομπαμεγιάνγκ\nΟ Ουνάι Έμερι ξεκίνησε με σχηματισμό 4-3-3 για τη Βιγιαρεάλ και τους: Ρούλι, Γκασπάρ, Αλμπιόλ, Πάου Τόρες, Πεντράθα, Παρέχο, Κοκελέν, Τρινκέρος, Ζεράρ Μορένο, Τσουκουέζε, Αλκάθερ


ΤΑ ΜΙΚΡΑ ΤΕΡΑΤΑΚΙΑ ΠΗΓΑΝ ΘΕΑΤΡΟ\nαπό Admin Την / Το Τετ Δεκ 19, 2007 6:59 pm\nΜια ξεχωριστή μέρα σήμερα για τα Μικρά Τερατάκια και όχι μόνο της τάξης μας μα όλου του σχολειού μας. Πήγαμε θέατρο!!!\nΣτο Φιλάργυρο του Μολιέρου, στο θέατρο Κάτια Δανδουλάκη, από το θίασο Ονειροπόληση και Διασκ. - σκηνοθ.: Τ. Ζαχαριουδάκη.\nΔΕΙΤΕ ΠΕΡΙΣΣΟΤΕΡΑ ΓΙΑ ΤΗΝ ΠΑΡΑΣΤΑΣΗ ΕΔΩ.\nΟ Αρπαγκόν, ο αφόρητα τσιγκούνης ήρωας του έργου καταπιέζει όσους ζουν στο σπίτι του: τον γιο του Κλεάνθη, την κόρη του Λίζα και τους υπηρέτες, απαιτώντας απ΄ αυτούς να μειώσουν τις ανάγκες τους στο ελάχιστο.\nΗ τσιγκουνιά του έχει διάσταση ασθένειας, που φτάνει μάλιστα στο σημείο της φοβίας και του πανικού για την τυχόν απώλεια των αγαθών του.\nΥποψιάζεται τους πάντες ως επίδοξους κλέφτες, και δεν ανοίγει ποτέ το πορτοφόλι του για κανένα λόγο.\nΟ γιος του Κλεάνθης, είναι ερωτευμένος με την νεαρή Μαριάνα, μια όμορφη αλλά φτωχή γειτονοπούλα, την οποία όμως διεκδικεί ως σύζυγό του και ο Αρπαγκόν.\nΑπελπισμένος ο Κλεάνθης για την απόλυτη ένδεια στην οποία βρίσκεται, χωρίς ούτε το ελάχιστο ποσόν που θα τον διευκόλυνε να κάνει γυναίκα του την όμορφη Μαριάνα, φτάνει στο σημείο να ζητήσει δανεικά, αλλά όταν αποδεικνύεται ότι ο σκληρός δανειστής που βάζει απάνθρωπους τόκους είναι ο ίδιος ο πατέρας του, ναυαγεί και η τελευταία του ελπίδα. Η Λίζα, η κόρη του Αρπαγκόν είναι ερωτευμένη με τον Βαλέριο, νέο ευγενικής καταγωγής που όμως έχει χάσει τα ίχνη της οικογένειάς του. Ο Βαλέριος προκειμένου να αποκτήσει τη Λίζα, της οποίας κάποτε με αυτοθυσία είχε σώσει τη ζωή, αποποιήθηκε την ταυτότητα και την ευγενική καταγωγή του και έγινε υπηρέτης στο σπίτι του Αρπαγκόν ώστε να βρίσκεται συνέχεια κοντά της.\nΤα δύο ζευγάρια προσπαθούν να βρουν λύση για να νομιμοποιήσουν τον έρωτά τους, αλλά ο Αρπαγκόν με τη σκληρότητα και την φιλαργυρία του δεν τους αφήνει την παραμικρή διέξοδο. Παρουσιάζει την Μαριάνα ως μελλοντική μητριά του γιου του, και όταν αποκαλυφθεί ο έρωτας του Κλεάνθη γι΄ αυτήν, ο Αρπαγκόν αρνείται να αποσυρθεί για χάρη του γιου του. Μοναδική λύση είναι η κλοπή μιας μικρής κασετίνας γεμάτης χρήματα, που ο Αρπαγκόν έχει θάψει στον κήπο του. Ο υπηρέτης του Κλεάνθη θα πάρει την κασετίνα για λογαριασμό του αφεντικού του και ο Αρπαγκόν θα κινήσει γη και ουρανό για να βρει τον ένοχο.\nΜετά από την ψευδή δήλωση του Κύρ-Γιάκωβου, μάγειρα του Αρπαγκόν, θα υποδειχθεί ως κλέφτης ο Βαλέριος. Ο Αρπαγκόν έξαλλος θα τον κατηγορήσει για την κλοπή, και σε μια σκηνή όπου το φαρσικό στοιχείο του έργου φθάνει στο απόγειό του, ο Βαλέριος παραδέχεται την ενοχή του θεωρώντας ότι η κατηγορία αφορά την κρυφή σχέση του με την Λίζα. Ο κωμικός διάλογος θα εξελιχθεί βασιζόμενος στην αμοιβαία παρεξήγηση. Ο Βαλέριος θα παραδεχτεί ότι πραγματικά έκλεψε από τον Αρπαγκόν ότι πολυτιμότερο διέθετε, αλλά ότι τα κίνητρα του είναι αγνά και προκλήθηκαν από τον αθώο έρωτα. Ο Αρπαγκόν που μέχρι τότε δεν έχει καταλάβει ότι ο Βαλέριος μιλάει για τη Λίζα, μαθαίνει την αλήθεια για την κρυφή σχέση των δύο ερωτευμένων και ο θυμός του φτάνει στο απροχώρητο κατηγορώντας τον Βαλέριο όχι μόνο για την κλοπή της κασετίνας αλλά και για παραπλάνηση της κόρης του.\nΗ λύση δίνεται στο τέλος του έργου. Ο Ανσέλμης ο πλούσιος ηλικιωμένος γείτονας που ο Αρπαγκόν προόριζε για άντρα της Λίζας, αποδεικνύεται ο χαμένος πατέρας του Βαλέριου και ταυτόχρονα ο πατέρας της Μαριάνας. Τα δύο αδέλφια ξαναβρίσκονται μετά από χρόνια, και η οικογένεια ξαναενώνεται. Ο Ανσέλμης θα δώσει την συγκατάθεση του για το γάμο του Βαλέριου με τη Λίζα, και για το γάμο της Μαριάνας με τον Κλεάνθη. Ο Αρπαγκόν δέχεται εφόσον ο πλούσιος και ευτυχισμένος Ανσέλμης θα αναλάβει όχι μόνο τα έξοδα και των δύο γάμων αλλά και το καινούργιο κοστούμι του Αρπαγκόν.\nΔυστυχώς δεν καταφέραμε να βρούμε στο ίντερνετ κάποια φωτογραφία από την παράσταση. Ελπίζουμε όμως να μας βοηθήσουν σ' αυτό οι συντελεστές της καθώς τους δώσαμε πρόσκληση να επισκεφθούν το φόρουμ ΜΙΚΡΑ ΤΕΡΑΤΑΚΙΑ.\nΌσο για τα ίδια τα ΜΙΚΡΑ ΤΕΡΑΤΑΚΙΑ, μπορούν εδώ να αφήσουν την κριτική τους για την παράσταση που παρακολούθησαν. Εγώ θα μιλήσω τελευταία, για να μην επηρεάσω τις γνώμες τους...\nΑπ: ΤΑ ΜΙΚΡΑ ΤΕΡΑΤΑΚΙΑ ΠΗΓΑΝ ΘΕΑΤΡΟ\nαπό Admin Την / Το Πεμ Δεκ 20, 2007 8:13 pm\nΜικρά μου Τερατάκια,\nμην ξεχνάτε ότι περιμένω την κριτική σας για το έργο που είδαμε...


Κιτ πρώτων βοηθειών, αυτό που δεν πρέπει να ξεχάσετε σε αυτό το κιτ - υγεία - 2020\nΚύριος - υγεία - Κιτ πρώτων βοηθειών, αυτό που δεν πρέπει να ξεχάσετε σε αυτό το κιτ\nΚιτ πρώτων βοηθειών, αυτό που δεν πρέπει να ξεχάσετε σε αυτό το κιτ\nΤα ατυχήματα είναι αναπόφευκτα μέσα στο σπίτι. Η επιθυμία για περιπέτειες των νεότερων προκαλεί το περίεργο ατύχημα: μια πτώση, μια πληγή, ένα χτύπημα, κλπ. Για να εφαρμόσετε το πρώτες βοήθειες Σε αυτές τις περιπτώσεις, κάθε νοικοκυριό πρέπει να έχει ετοιμάσει ένα ιατρικό γραφείο όπου υπάρχουν βασικά στοιχεία για την αντιμετώπιση αυτών των περιστατικών και το παιδί μπορεί σύντομα να επιστρέψει στις δραστηριότητές του.\nΑλλά τι θα έπρεπε ιατρικό γραφείο; Τι δεν πρέπει να λείπει στο σπίτι για να εφαρμοστεί αμέσως αυτή η πρώτη βοήθεια; Από την Ισπανική Ένωση Παιδιατρικής, AEP, δίνονται μια σειρά συστάσεων ώστε οι οικογένειες να έχουν στη διάθεσή τους τα απαραίτητα μέσα για να βοηθήσουν τα μικρά παιδιά τη στιγμή που έχουν κάποια από αυτές τις ατυχίες.\nΈνα βασικό και απαραίτητο κιτ\nΤο AEP ορίζει το κιβώτιο πρώτων βοηθειών ως "ένα σύνολο φαρμάκων και άλλων σκευών που χρησιμεύουν για τη θεραπεία κοινών ασθενειών ή για την παροχή πρώτων βοηθειών σε περίπτωση τραυματισμών". Αυτός ο οργανισμός υποδεικνύει ότι αυτό το σετ εργαλείων πρέπει να είναι απλό και να περιέχει ό, τι είναι απαραίτητο για να αντιμετωπίσει καταστάσεις όπως τραυματισμοί που προκαλούνται από πτώσεις ή εμφάνιση πυρετού από κάποιους αγάπη.\nΣυγκεκριμένα, αυτό πρέπει να περιλαμβάνεται στο κιτ κάθε κατοικίας:\n- Ένα θερμόμετρο.\n- Αντισηπτικό για την επούλωση τραυμάτων: ιωδιούχο ποβιδόνη, οξυγονωμένο νερό, χλωρεξιδίνη, κλπ.\n- Band-aids για την κάλυψη μικρών τραυμάτων και αποφυγή λοιμώξεων.\n- Γάζα και ταινία για την κάλυψη μεγαλύτερων τραυμάτων.\n- Φυσιολογικός ορός, είτε σε φιάλη είτε σε μεμονωμένες αμπούλες, για να καθαρίσει τη μύτη ή τα μάτια.\n- Αναλγητικά-αντιπυρετικά φάρμακα για την αντιμετώπιση του πυρετού και του πόνου. Τα πιο κοινά είναι η ιβουπροφαίνη και η παρακεταμόλη.\nΟι ειδικοί επίσης επισημαίνουν ότι το φάρμακο που χρειάζονται παιδιά με χρόνια νόσο μπορεί επίσης να υπάρχει στο κιτ. Μερικά παραδείγματα είναι τα βρογχοδιασταλτικά για τη θεραπεία του άσθματος, αντιισταμινικά για παιδιά που έχουν αλλεργίες, κορτικοστεροειδή κρέμες για ατοπική δερματίτιδα, κλπ.\nΣτην περίπτωση των φαρμάκων, είναι αναγκαίοι προσωρινοί έλεγχοι για τον έλεγχο της ημερομηνίας λήξης των φαρμάκων που υπάρχουν στο κιτ. Τα φάρμακα που δεν έχουν χρησιμοποιηθεί κατά τη διάρκεια της θεραπείας θεραπεία από οποιαδήποτε μόλυνση, όπως τα αντιβιοτικά, τα οποία πρέπει να απορρίπτονται μετά από αυτή την περίοδο της χρήσης τους.\nΣυνιστάται επίσης να ληφθούν υπόψη ορισμένοι ορισμοί ασφαλείας, οι οποίοι πρέπει να βρίσκονται μέσα σε ένα κιβώτιο που μεταφέρεται εύκολα. Θα πρέπει πάντα να βρίσκεστε στον ίδιο χώρο, για να θυμάστε εύκολα θέση από αυτό και μακριά από τα παιδιά. Μια άλλη επιλογή είναι να τοποθετηθεί σε μια ανεξάρτητη ντουλάπα, κατά προτίμηση κλειστή με ένα κλειδί ή σε ύψος όπου τα μικρά παιδιά δεν φθάνουν.\nΚάρτα πρώτων βοηθειών για ταξίδια\nΘα πρέπει να σημειωθεί ότι τώρα το καλοκαίρι, μια εποχή που πολλοί ταξίδια, είναι απαραίτητο να έχετε ένα κιβώτιο πρώτων βοηθειών για να αντιμετωπίσετε πιθανά προβλήματα που μπορεί να προκύψουν κατά τη διάρκεια του ταξιδιού. Το AEP συνιστά επίσης αυτό το κιτ να μεταφέρει στο αυτοκίνητο:\n- Αντιηλιακό για την πρόληψη εγκαύματα.\n- Απωθητικό των εντόμων και κάποιο προϊόν για να ανακουφίσει τα τσιμπήματα τους σε περίπτωση που συμβούν.\n- Στοματικό διάλυμα επανυδάτωσης.\n- Επείγουσα φαρμακευτική αγωγή για ειδικές περιπτώσεις, όπως αυτοεγκεφαλίστριες αδρεναλίνης για αλλεργίες κινδύνου, αντισπασμωδικά σε επιληπτικά παιδιά κ.λπ.\nΒίντεο: Αντιμετωπίστε τα απρόοπτα στην παραλία\nΠώς να τονωθεί το μωρό στο σπίτι σας\nΗ πρώτη ιδέα που πρέπει να έχουμε ως γονείς είναι ότι τα παιδιά ηλικίας 0 έως 2 ετών έχουν μια πολύ θετική προδιάθεση προς την κατεύθυνση μάθηση, δεδομένου ότι η βάση με την οποία μετριούνται είναι...\nΥγιή δόντια, συμβουλές για την υγιεινή για τα παιδιά\nΠρέπει να φροντίσουμε για την υγεία από το στόμα από την παιδική ηλικία. Τη στιγμή που εμφανίζονται τα πρώτα δόντια μωρών στο μωρό είναι απαραίτητο να ληφθούν υγιεινά μέτρα για να έχουν υγιή δόντια...\nΑσφάλεια τροφίμων κατά τη διάρκεια της εγκυμοσύνης\nΚατά τη διάρκεια της εγκυμοσύνης, το ανοσοποιητικό σύστημα κατεβαίνει, γεγονός που θέτει την έγκυο μητέρα μέσα κατάσταση κινδύνου εμφάνισης ασθενειών μεταξύ αυτών, είδος τροφίμων. Θα είναι πιο...\n15 πλήκτρα να γνωρίζουν πώς να είναι από τη μητέρα 10\nΤο να είσαι μαμάς δεν είναι εύκολο και, παρά τις προσπάθειές μας να το κάνουμε καλύτερα κάθε μέρα και να αποκαλύψουμε «Εξαιρετική» γνωρίζοντας πώς να είμαστε με τη μητέρα, 10 είναι μια πρόκληση κάθε...\nΜάθετε να ακούτε και να παρακολουθείτε: απαραίτητο να τονωθεί η συγκέντρωση\nΗ εκπαίδευση δεν πρέπει να είναι δημόσια, ούτε ιδιωτική, ούτε συντονισμένη, αλλά καλή\nΟι ευαίσθητες περιόδους των παιδιών για τις μαθησιακές αξίες\nΟι Μάγοι, πώς να πεις το μυστικό χωρίς να χάσεις τη μαγεία\nΟ θηλασμός και η εργασία, το σύνθημα της παγκόσμιας εβδομάδας θηλασμού του 2015\nΟι γυναίκες οδηγούν καλύτερα από τους άνδρες\nΠώς να αποτρέψετε τραυματισμούς από το ποδόσφαιρο\nΠράξη βλάστησης, πότε πρέπει να γίνει και σε τι συνίσταται\nΤο πραγματικό έργο ενός ναυαγοσώστη\nΠρεσβυωπία ή κουρασμένη όραση\nΕβδομάδα 8. Εβδομάδα εγκυμοσύνης εβδομάδα\nΤην εβδομάδα 8 της εγκυμοσύνης θα έχετε το πρώτο υπερηχογράφημά σας. Ακόμα κι έτσι, το σεξ του μωρού δεν μπορεί να είναι γνωστό παρά μόνο γύρω στο 20ο της εγκυμοσύνης.


Άσκηση πεδίου για σεισμό στον Δυτικό Τομέα Αθηνών από την Περιφέρεια Αττικής - newspull\nHome ασκηση αττικη δυτικη αττικη νεα περιφερεια αττικης Άσκηση πεδίου για σεισμό στον Δυτικό Τομέα Αθηνών από την Περιφέρεια Αττικής\nΆσκηση πεδίου για σεισμό στον Δυτικό Τομέα Αθηνών από την Περιφέρεια Αττικής\nnewspull 5/01/2018 07:15:00 π.μ. ασκηση, αττικη, δυτικη αττικη, νεα, περιφερεια αττικης,\nΣτη διεξαγωγή διυπηρεσιακής άσκησης πεδίου για σεισμό με τίτλο «Τέθριππον Άρμα 2018» στην Περιφερειακή Ενότητα Δυτικού Τομέα Αθηνών προχωρά, την Τετάρτη 2 Μαΐου, στις 9.00 π.μ., η Αυτοτελής Διεύθυνση Πολιτικής Προστασίας της Περιφέρειας Αττικής με τη στήριξη του Οργανισμού Αντισεισμικού Σχεδιασμού και Προστασίας\n(Ο.Α.Σ.Π.) και με τη συμμετοχή πολλών φορέων, υπηρεσιών και εθελοντικών οργανώσεων Πολιτικής Προστασίας. Ως συντονιστικό κέντρο της άσκησης θα λειτουργήσει το Εκθεσιακό Κέντρο Περιστερίου, ενώ επεισόδια του σεναρίου θα εξελιχθούν, προσομοιάζοντας σε πραγματικές συνθήκες σεισμού, στους Δήμους Ιλίου, Πετρούπολης και Αγίων Αναργύρων - Καματερού.\nΣτο επίκεντρο της άσκησης είναι ο έλεγχος του επιχειρησιακού σχεδιασμού για σεισμό στην Περιφερειακή Ενότητα Δυτικού Τομέα Αθηνών. Η ομάδα σχεδιασμού (Ο.ΣΧ.Α) έχει προσδιορίσει ως βασικότερους στόχους της άσκησης:\nτον έλεγχο της διαδικασίας των επικοινωνιών μεταξύ των επιχειρησιακά εμπλεκόμενων φορέων και των δομών της Περιφέρειας,\nτη δοκιμασία της φάσης άμεσης απόκρισης των εμπλεκόμενων δομών, της συλλογής των πληροφοριών και της αρχικής εκτίμησης της κατάστασης μετά από σεισμό,\nτη δοκιμασία της διαδικασίας σύγκλησης και λειτουργίας έκτακτου Συντονιστικού Οργάνου Περιφερειακής Ενότητας (Σ.Ο.Π.Π.) για σεισμό,\nτη δοκιμασία της φάσης κινητοποίησης - συνδρομής των Εθελοντικών Ομάδων Πολιτικής Προστασίας σε σεισμό,\nτον έλεγχο των μνημονίων ενεργειών των Υπηρεσιών της Περιφέρειας Αττικής,\nτη δοκιμασία της διαδικασίας παροχής άμεσης στέγασης σε πληγέντες από σεισμό σε καταυλισμούς σκηνών,\nτην εκπαίδευση των εμπλεκόμενων φορέων,\nτην αφύπνιση και ευαισθητοποίηση των πολιτών σε θέματα αυτοπροστασίας.\nΣτην άσκηση θα συμμετέχουν, σε διάφορους ρόλους, εκπρόσωποι από την Περιφέρεια, τη Γενική Γραμματεία Πολιτικής Προστασίας, όλα τα συναρμόδια Υπουργεία και Υπηρεσίες, τους Δήμους της Π.Ε Δυτικού Τομέα Αθηνών, τα Σώματα Ασφαλείας και εθελοντικές ομάδες Πολιτικής Προστασίας.\nΠληροφορίες σχετικά με όσα πρέπει να γνωρίζουν οι πολίτες σε περίπτωση σεισμού καθώς και τους προσωρινούς χώρους καταφυγής και καταυλισμού πληγέντων από καταστροφικό σεισμό της Αττικής, θα βρείτε στην ιστοσελίδα της Περιφέρειας Αττικής, εδώ.\nΤο αναλυτικό πρόγραμμα της άσκησης «Τέθριππον Άρμα 2018» θα βρείτε, εδώ.\nTags # ασκηση # αττικη # δυτικη αττικη # νεα # περιφερεια αττικης\nΑναρτήθηκε από newspull στις 5/01/2018 07:15:00 π.μ.\nΕτικέτες ασκηση, αττικη, δυτικη αττικη, νεα, περιφερεια αττικης


Θέμα: ΤΑ ΟΡΙΑ ΣΤΗ ΣΥΜΠΕΡΙΦΟΡΑ ΤΩΝ ΠΑΙΔΙΩΝ\n30-07-2010, 11:12 PM #1\nΠειθαρχία σημαίνει διδασκαλία, όχι τιμωρία. Χωρίς πειθαρχία, τα παιδιά, ήδη από το δεύτερο έτος, συμπεριφέρονται σαν να είναι κακομαθημένα. Η σταθερή πειθαρχία που αφορά σημαντικά ζητήματα δεν αποτελεί απειλή για την προσωπικότητα του παιδιού. Ίσα-ίσα, είναι μέρος της πορείας του προς την αυτογνωσία. Οι γονείς θα πρέπει να διδάξουν όρια στα παιδιά, χωρίς να επιδεινώνουν την κατάσταση. Για παράδειγμα, μερικά παιδιά ηλικίας 3 ως 6 ετών σε κάποιο ξέσπασμά τους πετούν ή σπάζουν αντικείμενα. Στο τέλος της ημέρας ή κάποια άλλη στιγμή που είναι πολύ κουρασμένο, το παιδί χάνει τον έλεγχό του. Κατ?αρχήν, δώστε του να καταλάβει ότι αυτό δεν πρέπει να το κάνει-ότι δε θα το αφήσετε να το κάνει όσο περνάει από το χέρι σας. Αγκαλιάστε το και καθήστε κοντά του ώσπου να είναι σε θέση να σας ακούσει. Τότε κουβεντιάστε το λόγο που πιστεύετε ότι θέλησε να το κάνει και δείξτε του ότι ξέρετε καλά πόσο άσχημα αισθάνεται για αυτή την καταστροφική και ανεξέλεγκτη συμπεριφορά του. Διαβεβαιώστε το ότι θα προσπαθήσετε να το βοηθήσετε προτού του ξανασυμβεί. Ρωτήστε το τι νομίζει ότι θα μπορούσε να το σταματήσει. Αν αυτό που προτείνει φέρνει αποτέλεσμα, επαινέστε το ζωηρά. Αυτό βοηθά ιδιαίτερα στην ανάκτηση του αυτοελέγχου.\nΠροσαρμόστε την πειθαρχία στο στάδιο ανάπτυξης του παιδιού. Αν πρόκειται για βρέφος ή νήπιο που μόλις άρχισε να στέκεται στα πόδια του, προσπαθήστε κατ?αρχήν να στρέψετε την προσοχή του σε μια άλλη δραστηριότητα. Αν αυτό δεν φέρει αποτέλεσμα ?δυστυχώς δε φέρνει πάντα- ίσως χρειαστεί να το απομακρύνεται μόνοι σας. Για ένα παιδί πάνω από δύο ετών, η πειθαρχία πρέπει πάντα να περιλαμβάνει μια εξήγηση για τους λόγους που το οδήγησαν να ?παρασυρθεί? και να ενεργήσει κατ?αυτόν τον τρόπο. Δοκιμάστε να σκεφτείτε τι ώθησε το παιδί σε αυτή την συμπεριφορά και δώστε του την ευκαιρία να το καταλάβει μόνο του.\n30-07-2010 11:12 PM # ADS\n« Πώς θα αγαπήσει το παιδί σας τα βιβλία | Εξι μυστικά για πιο έξυπνα παιδιά »\nΕκφοβισμός, εκβιασμός, απειλητική συμπεριφορά, επιθετική παρενόχληση.....\nΤελευταίο μήνυμα: 14-01-2011, 11:11 PM\nΗ συμπεριφορά των παιδιών που γεννιούνται πρόωρα\nΤελευταίο μήνυμα: 25-10-2010, 07:55 PM


Ανάληψη καθηκόντων από το νέο Υπουργό Παιδείας & Πολιτισμού Κύπρου κ. Κ. Χαμπιαούρη – The Panhellenic Post\nΑνάληψη καθηκόντων από το νέο Υπουργό Παιδείας & Πολιτισμού Κύπρου κ. Κ. Χαμπιαούρη\n· Ρεπορτάζ: Νίκος Σουτόπουλος & SIGMA\n· Φωτογραφία: ΚΥΠΕ\nΛΕΥΚΩΣΙΑ: Μέσα σε βαθύ κλίμα συγκίνησης και με τη διαβεβαίωση ότι θα συνεχιστεί η εκπαιδευτική μεταρρύθμιση, πραγματοποιήθηκε σήμερα το μεσημέρι η τελετή παράδοσης-παραλαβής του Υπουργείου Παιδείας και Πολιτισμού.\nΟ απερχόμενος Υπουργός Παιδείας και νέος Υπουργός Γεωργίας, Κώστας Καδής παρέδωσε το χαρτοφυλάκιο του Υπουργείου Παιδείας στον νέο Υπουργό Κώστα Χαμπιαούρη, στην παρουσία της Γενικής Διευθύντριας του Υπουργείου Αίγλης Παντελάκη, των Διευθυντών και Διευθυντριών των Διευθύνσεων και Υπηρεσιών του Υπουργείου, αλλά και στελεχών και λειτουργών του Υπουργείου.\nΑποχαιρετώντας τον Κώστα Καδή, η Γενική Διευθύντρια του Υπουργείου Παιδείας είπε ότι είναι με πολύ μεγάλη συγκίνηση που τον αποχαιρετούν, «με τον οποίο συνεργαστήκαμε τα τελευταία τέσσερα χρόνια». «Απλός, καταδεκτικός, με μια έμφυτη ευγένεια και ανθρωπισμό, ο κ. Καδής συνέδεσε το όνομά του με τη σημαντική εκπαιδευτική μεταρρύθμιση, που συντελέστηκε στο Υπουργείο Παιδείας και Πολιτισμού κατά τα τελευταία χρόνια. Η μεταρρύθμιση αυτή άγγιξε όλες τις βαθμίδες της εκπαίδευσης, άγγιξε τα παιδιά μας, τους φοιτητές, τους εκπαιδευτικούς, το περιεχόμενο της εκπαίδευσης και όλους τους τομείς αρμοδιότητας του Υπουργείου Παιδείας και Πολιτισμού. Θεωρώ ότι ήταν ένα πολυσχιδές, πολυεπίπεδο και πολυσήμαντο έργο, το οποίο αναγνωρίστηκε από όλη την κοινωνία», πρόσθεσε. . Επιπρόσθετα, είπε ότι για να επιτευχθεί αυτό το έργο χρειαζόντουσαν πραγματικά ξεχωριστές ικανότητες, η στοχοπροσήλωση, η ικανότητα της σύνθεσης απόψεων, η ικανότητα του πάθους, της αποτελεσματικότητας και, βέβαια, της συναινετικής προσέγγισης. «Ικανότητες που ο κ. Καδής είχε. Αισθάνομαι πάρα πολύ συγκινημένη και θέλω εκ μέρους όλων σας να τον ευχαριστήσω, γιατί μοιραστήκαμε μαζί ένα πολύ όμορφο ταξίδι. Βέβαια, το ταξίδι αυτό, όπως όλα τα ταξίδια, είχε σκοπέλους, φουρτούνες, είχε πάρα πολύ δύσκολες στιγμές για όλους μας. Όμως, αντέξαμε και πιστεύω ότι τα καταφέραμε. Αγαπητέ μου Κώστα, σου εύχομαι από καρδιάς κάθε επιτυχία από τη νέα σου αφετηρία και θέλω να ξέρεις ότι σε αυτό το Υπουργείο δεν αφήνεις πίσω σου μονάχα το μεγάλο σου έργο, αφήνεις και φίλους ζωής. Σε ευχαριστούμε», σημείωσε. . Καλωσορίζοντας τον νέο Υπουργό Παιδείας, η κ. Παντελάκη είπε ότι ο Κώστας Χαμπιαούρης αφιέρωσε όλη τη μέχρι τώρα επαγγελματική του πορεία στο Υπουργείο Παιδείας, το γνωρίζει και το αγαπά. . Ο απερχόμενος Υπουργός Παιδείας Κώστας Καδής, ο οποίος καθ’ όλη τη διάρκεια της τελετής ήταν συγκινημένος και προσπαθούσε να συγκρατήσει τα δάκρυά του, σε ομιλία του είπε ότι είναι πραγματικά με πολλή συγκίνηση που αποχαιρετά σήμερα το Υπουργείο Παιδείας και Πολιτισμού. «Τα τέσσερα τελευταία χρόνια ήταν για μένα χρόνια εντατικών προσπαθειών. Ήταν χρόνια έντονων συναισθημάτων, καρποφόρων συνεργασιών, πλούσιων εμπειριών και θεωρώ ότι ήταν και χρόνια παραγωγής έργου.\nΑυτό, όμως, που πιστεύω ότι μπορούμε όλοι μας, όλοι όσοι βρίσκονται σε αυτή την αίθουσα να υπερηφανευόμαστε είναι ότι την τελευταία τετραετία έγιναν μεταρρυθμίσεις και εφαρμόστηκαν σημαντικές πολιτικές προς όφελος των τομέων δραστηριότητας του Υπουργείου μας. Αυτές οι μεταρρυθμίσεις και αυτές οι νέες πολιτικές στηρίχθηκαν σε πολλή και συλλογική δουλειά, στηρίχθηκαν σε επιστημονική εμπειρογνωμοσύνη και στηρίχθηκαν στην προσπάθεια για μέγιστη δυνατή συναίνεση», σημείωσε. . Ο κ. Καδής ευχαρίστησε “από καρδιάς” όλα τα στελέχη του Υπουργείου Παιδείας και Πολιτισμού, ξεκινώντας από τη Γενική Διευθύντρια του Υπουργείου, με την οποία, όπως είπε, είχε μια εξαιρετική συνεργασία, τους Διευθυντές, τις Διευθύντριες των Διευθύνσεων και Υπηρεσιών του Υπουργείου, όλα τα στελέχη, τα Διοικητικά Συμβούλια και τους φορείς που εποπτεύει το Υπουργείο Παιδείας και του Πολιτισμού, και όλα τα στελέχη τους, τις εκπαιδευτικές οργανώσεις, τους οργανωμένους γονείς, τις σχολικές εφορείες , όλους τους φορείς που δραστηριοποιούνται στον τομέα της παιδείας, του αθλητισμού, του πολιτισμού και της νεολαίας. . Ευχαρίστησε, ιδιαίτερα, τους πιο στενούς του συνεργάτες, τις ιδιαιτέρες του, τα παιδιά του γραφείου του, τους οποίους, όπως είπε, στρίμωξε πάρα πολύ όλη αυτή την περίοδο. Είναι, βέβαια, ανθρώπινο, να μην μπορεί κάποιος να είναι πάντοτε ευχάριστος και γι’ αυτό θέλω πραγματικά να ζητήσω συγγνώμη σε όποιο ή όποια από εσάς, ενδεχομένως να έχω στεναχωρήσει. Φεύγω, πάντως, ήσυχος με τη συνείδησή μου ότι έκανα ό,τι καλύτερο μπορούσα προς όφελος του Υπουργείου μας», σημείωσε. . Καλωσορίζοντας τον νέο Υπουργό Παιδείας, ο κ. Καδής τού ευχήθηκε κάθε επιτυχία στο νέο, πολύ απαιτητικό και ψυχοφθόρο πόστο που αναλαμβάνει. . «Είμαι πολύ χαρούμενος που στο πηδάλιο του Υπουργείου μας βρίσκεται ένας εξαίρετος τεχνοκράτης, ένας πολύ αποτελεσματικός άνθρωπος, ένας άνθρωπος ο οποίος έχει βιώσει και έχει στηρίξει τις μεταρρυθμίσεις που εφαρμόσαμε τα τελευταία χρόνια. Είμαι βέβαιος ότι θα υπάρξει συνέχεια», συμπλήρωσε. Ο κ. Καδής κάλεσε το προσωπικό του Υπουργείου να στηρίξει όσο μπορεί, με σθένος, τον νέο Υπουργό Παιδείας για να πετύχει το έργο του. «Εγώ προσωπικά θα βρίσκομαι στο πλευρό σας, θα παρακολουθώ και θα στηρίζω τη δράση του Υπουργείου Παιδείας και Πολιτισμού μέσα από το Υπουργικό Συμβούλιο και θα κρατώ το Υπουργείο και τους ανθρώπους του πάντοτε στην καρδιά μου», συμπλήρωσε. . Ο νέος Υπουργός Παιδείας και Πολιτισμού Κώστας Χαμπιαούρης, μιλώντας στην τελετή, ευχαρίστησε τον Πρόεδρο της Δημοκρατίας για τον διορισμό του, αλλά και τον κ. Καδή, με τον οποίο, όπως είπε, «ζήσαμε στιγμές όμορφες, ζήσαμε μαζί την αγωνία της εκπαιδευτικής μεταρρύθμισης και αυτό μας έβγαλε δυνατούς και μας έκανε να γίνουμε φίλοι πραγματικοί». . «Κανείς δεν κατέχει την απόλυτη γνώση. Κανείς δεν μπορεί να τα ξέρει όλα και μόνο με τη συνεργασία όλων θα μπορέσουμε να προχωρήσουμε σε ποιοτική αναβάθμιση\nτης παρεχόμενης εκπαίδευσης στα παιδιά μας. Έχω αναλώσει 32 έτη σε αυτό τον χώρο. Θεωρώ ότι γνωρίζω αρκετά καλά τα τεκταινόμενα στην Παιδεία. Θα συνεχίσουμε και θα στηρίξουμε την εκπαιδευτική μεταρρύθμιση όλοι μαζί. Κανένας δεν περισσεύει και αν πετύχουμε, θα πετύχουμε για τα παιδιά μας. Για τα παιδιά αυτού του τόπου. Γιατί μόνο έτσι θα μπορέσουμε να ευελπιστούμε σε ένα ευοίωνο μέλλον. Από εμάς εξαρτάται το πώς τα παιδιά μας θα μπορέσουν να διαπαιδαγωγηθούν σωστά, να καλλιεργήσουν αξίες και αρχές, για να μπορέσουν μετά να τα μεταφέρουν στη μετέπειτα κοινωνία», πρόσθεσε.\nΟ Υπουργός Παιδείας & Πολιτισμού Κύπρου κ. Κώστας Χαμπιαούρης\n«Για αυτό η ευθύνη όλων μας είναι μεγάλη», κατέληξε ο νέος Υπουργός Παιδείας.\nΣτη δημοσιότητα δόθηκε το βιογραφικό του νέου Υπουργού Παιδείας Κύπρου, που προέρχεται από την εκπαίδευση αφού μέχρι πρόσφατα ήταν Ανώτατος Λειτουργός στο Υπουργείο Παιδείας:\nΓεννήθηκε στην Έμπα της Πάφου το 1963. Αποφοίτησε από το 9ο Γυμνάσιο Λεμεσού και στη συνέχεια υπηρέτησε στην Εθνική Φρουρά. Σπούδασε παιδαγωγικά στην Παιδαγωγική Ακαδημία Κύπρου και στο Παιδαγωγικό Τμήμα Δημοτικής Εκπαίδευσης (ΠΤΔΕ) του Πανεπιστημίου Αθηνών. Παρακολούθησε μεταπτυχιακά μαθήματα στα Πανεπιστήμια Κύπρου και Bath της Μ. Βρετανίας απ’ όπου έλαβε τους τίτλους ΜΑ στη Μαθηματική Παιδεία και ΜΑ in Education αντίστοιχα. Συνέχισε τις μεταπτυχιακές του σπουδές στο ΠΤΔΕ του Πανεπιστημίου Αθηνών όπου αναγορεύθηκε ως διδάκτορας. Μετεκπαιδεύτηκε, με υποτροφία του Fulbright, στο Πανεπιστήμιο Connecticut των Ηνωμένων Πολιτειών Αμερικής σε θέματα Πληροφορικής στην Εκπαίδευση. . Εργάζεται στη Δημοτική Εκπαίδευση για 32 συναπτά έτη. Υπηρέτησε ως Δάσκαλος, Βοηθός Διευθυντής, Διευθυντής, Επιθεωρητής και τώρα κατέχει τη θέση του Πρώτου Λειτουργού Εκπαίδευσης. Είναι Προϊστάμενος της Μονάδας Διαχείρισης Ευρωπαϊ-κών Ταμείων του Υπουργείου Παιδείας και Πολιτισμού (ΥΠΠ) και Πρόεδρος της Ενδοτμηματικής Επιτροπής Μαθηματικών. Εκπροσωπεί τη Γενική Διευθύντρια του ΥΠΠ στο Διοικητικό Συμβούλιο του Ιδρύματος «Γ. Ν. Καλογερόπουλος». . Τον Αύγουστο του 2015 διορίστηκε από το Υπουργικό Συμβούλιο ως Πρόεδρος του Διοικητικού Συμβουλίου της Σχολής Τυφλών «Άγιος Βαρνάβας», θέση την οποία κατέχει μέχρι και σήμερα. . Συνεργάστηκε κατά καιρούς, ως επισκέπτης καθηγητής, με διάφορα πανεπιστημιακά ιδρύματα. Πρωτοστάτησε στην ίδρυση του Κυπριακού Επιστημονικού Συνδέσμου Εκπαιδευτικών για την Αξιοποίηση των Τεχνολογιών της Πληροφορίας και των Επικοινωνιών (ΚΕΣΕΑ-ΤΠΕ). Συνέβαλε στη διοργάνωση εκπαιδευτικών συνεδρίων και στην εφαρμογή πολλών ερευνητικών προγραμμάτων. Συμμετείχε σε συνέδρια και άλλες ευρωπαϊκές δράσεις στην Κύπρο και στο εξωτερικό. Έχει πλούσιο συγγραφικό έργο. . Είναι νυμφευμένος με την Ελένη Τζιαούρη-Χαμπιαούρη κι έχουν δύο παιδιά, την Ιωάννα και τον Νικόλα.\nΦωτό: Τελετή παράδοσης και ανάληψης καθηκόντων νέου Υπουργού Παιδείας & Πολιτισμού Κύπρου κ. Κώστα Χαμπιαούρη\nΗ ΑΕΚ κέρδισε Πανιώνιο (1-0) και ανέβηκε μόνη πρώτη .Με ανύπαρκτο πέναλτι ο Ολυμπιακός -ΠΑΟ 1-1-


Ξεσπά η μητέρα της Τοπαλούδη λίγο πριν την δίκη: Ζω έναν καθημερινό θάνατο – News.gr\n«Την έστειλα για σπουδές και την πήρα σκοτωμένη»\nΤον Ιανουάριο αναμένεται να ξεκινήσει η δίκη για την δολοφονία της Ελένης Τοπαλούδη από το Μεικτό Ορκωτό Δικαστήριο της Αθήνας.\nΛίγο πριν την έναρξη της η μητέρα της 21χρονης ξεσπά στο κεντρικό δελτίο ειδήσεων του Star.\nΣτις 13 Ιανουαρίου ξεκινά στην Αθήνα η δίκη Τοπαλούδη\nΟι κατηγορούμενοι θα καθίσουν στο εδώλιο του Μεικτού Ορκωτού Δικαστηρίου της Αθήνας στις 13 Ιανουαρίου.\n«Η κοινωνία της Δωδεκανήσου είναι έξαλλη με αυτή τη συμπεριφορά και κινδυνεύει η σωματική ακεραιότητα και η ζωή των κατηγορουμένων. Ο Άρειος Πάγος το ενέκρινε, η δίκη να μη γίνει στο Εφετείο Δωδεκανήσου αλλά να γίνει σε ένα δικαστήριο, το οποίο θα γίνει στην Αθήνα, όπου θα διασφαλίζεται και η ασφάλεια των κατηγορουμένων και οι ένορκοι , οι οποίοι θα στελεχώσουν μαζί με τους τρεις τακτικούς δικαστές το δικαστήριο θα είναι και αποστασιοποιημένοι από κάθε πλευρά και θα αντιμετωπίσουν δίκαια την υπόθεση» εξηγεί ο Αλέξης Κούγιας, δικηγόρος της οικογένειας Τοπαλούδη.\nΑπό την πρώτη στιγμή οι δύο φίλοι τα έριχναν ο ένας στον άλλο. Μάλιστα, δεν ήταν λίγες οι φορές που ο Ροδίτης κατηγορούμενος είχε δημιουργήσει προβλήματα με επιθέσεις - ακόμα και σε σωφρονιστικούς υπαλλήλους - στις φυλακές Γρεβενών ενώ είχε αποπειραθεί να βάλει τέλος στη ζωή του.\n«Σημασία έχει από τι πραγματικά πάσχεις και για να έχει ένα ποινικό ενδιαφέρον , για κάποιον κατηγορούμενο η εισαγωγή του στο ψυχιατρείο θα πρέπει να πάσχει από βαριά ψύχωση, τέτοιο πράγμα δεν υπάρχει» σημειώνει ο ποινικολόγος.\nΔείτε το βίντεο στο 20:05: